Danas je Svetski dan GINEKOLOŠKIH KARCINOMA: Najvažniji su redovni pregledi jer RAK NE ZNA ZA PAUZU i izlečiv je samo kad se otkrije na vreme - Zena.rs\nNa Svetski dan ginekoloških karcinoma ukazuje se na važnost preventive Foto: Profimedia\nDr sci med. Marijana Milojević-Kovačević sa Instituta za onkologiju i radiologiju Srbije i član stručnog veća Ženskog centra „ Milica“ istakla je da kada je reč o karcinomu grlića materice u Srbiji godišnje ima više od 1.300 novoobolelih i približno 500 smrtnih ishoda, po čemu je ova vrsta karcinoma drugi vodeći uzrok obolevanja i četvrti uzrok umiranja od raka.\n- Karcinom grlića materice povezan je sa humanim virusima papiloma (HPV) – rekla je doktorka Milojević.\nOna je naglasila da žene postaju podložne razvoju karcinoma grlića materice nakon infekcije kancerogenim HPV tipom, ali su potrebni i drugi faktori okoline da bi se rak razvio.\n- Potrebno je nekoliko godina da bi promene na grliću materice izazvane HPV infekcijom koja dugo traje, prerasle u rak. Redovni pregledi imaju za cilj da se promene na grliću materice pronađu rano, pre nego što nastane rak, onda kada mogu lako da se otklone.\nŠto se tiče karcinoma jajnika, dr Milojević-Kovačević je ukazala da postoji nekoliko faktora rizika koji mogu uticati na razvoj karcinoma jajnika.\n- Neki od njih su godine starosti, broj trudnoća, lična istorija raka dojke, jajnika, debelog creva ili rektuma, dugoročna upotreba terapije zamene hormona i gojaznost. Jedan od faktora rizika je i genetska predispozicija - približno 15 odsto do 20 odsto karcinoma jajnika razvijaju se pod uticajem mutiranih BRCA1 i BRCA2 gena.\nOtežano lečenje u uslovima pandemije\nVesna Bondžić, predsednica Udruženja Ženskog centra „Milica“, podsetila je da je izuzetno važno da žene brinu o svome zdravlju i obavljaju redovne ginekološke preglede, ali je takođe jako bitno da dijagnostika i lečenje budu uvek dostupne ženama kako bi se stopa smrtnosti od ovih bolesti smanjila. Rak je izlečiv ako se otkrije na vreme, ali je takođe izuzetno važna i dostupnost inovativnih terapija i savremeni pristupi lečenja kako bi žene koje se leče od ovih karcinoma izašle kao pobednice.\n- Pandemija Kovid-19 bila je izazov sa kojim se zdravstveni sistem suočio ne samo u Srbiji, već u celom svetu i moraju se pronaći načini da onkološki pacijenti redovno primaju terapije jer rak ne zna za pauzu, odmor i bolje vreme. On napreduje svakoga dana i strašno je bitno uhvatiti ga na početku, a u nekim slučajevima za koje se znaju uzročnici kao kod karcinoma grlića materice, prevenirati na vreme.\nNegativan uticaj pandemije na položaj pacijenata sa ginekološkim karcinomomFoto: Profimedia\nGovoreći o položaju pacijenata sa ginekološkim karcinomima za vreme pandemije, Bondžić je istakla da je većina njih bila dodatno uplašena pandemijskom situacijom jer nisu znali kakvi će biti ishodi lečenja ukoliko pandemija potraje.\n- Zbog uvođenja posebnih mera odlazak na radioterapije je mnogima koji žive van mesta lečenja bio nemoguć. Ono što je potrebno u ovako kriznim situacijama jeste da Udruženja budu na raspolaganju korisnicima. Protok tačnih informacija, povezanost sa onkološkim centrima gde se dobijaju terapije i psihološka pomoć i podrška - izuzetno su bitne. Udruženje „Milica“ je tokom pandemije radilo sve vreme. Zahvaljujući projektu sa Trag fondacijom „Solidarni odgovor na Covid 19“ kao i donacijama Kompanije Roche i TX Taxi novoobolelim korisnicama je pružena psihološka pomoć, koordiniran je rad sa kliničkim centrima i institutima i obezbeđen je besplatan i bezbedan prevoz pacijenata na svakodnevne zračne terapije u KC Kragujevac u periodu od 90 dana.\n- Moramo napomenuti fantastičnu saradnju sa Kliničkim centrima i Institutima i veliku podršku zdravstvenih profesionalaca.\nPoznati dali podršku „Milici“\n- Ove godine brojne uspešne žene iz raznih svera života dale su podršku „Milicama“ solidarišući se u borbi za zdravlje svake žene u Srbiji. Zahvaljujemo se Maji Sar, Tijani Dapčević, Daliborki Delibašić, Jeleni Erić, Jeleni Jakovljević, Aleksandri Orlandić Sretković, Jasmini Milošević, Aleksandri Kovačević, Aleksandri Šandor, Milici Jevtić...- rekla je Vesna Bondžić.\nOtvoreno predstavništvo ŽC „Milica“ u Beogradu\nŽenski centar „Milica“ je novu deceniju svoga postojanja otpočeo otvaranjem predstavništva u Beogradu s ciljem da zastupa potrebe onkoloških pacijentkinja sa rakom dojke i ginekološkim karcinomima na mestima gde se odlučuje o njihovim pravima, lečenju i prevenciji.\n- Veliko pojačanje radu Udruženja čini Stručno veće sastavljeno od onkologa, hirurga fizijatra i drugih zdravstvenih profesionalaca iz Instituta za onkologiju i radiologiju Srbije, Instituta za onkologiju Vojvodine, KC Niš i KC Kragujevca, uz čiju će podršku uticati na unapređenje kvaliteta života i zdravlja žena u Srbiji.


SB UN sutra o Kosovu i Metohiji | Srpskacafe\nUtorak, 20.10.2020., 19:04 Utorak, 20.10.2020., 18:45\nSavjet bezbjednosti UN sutra će na sjedici u Njujorku razmatrati situaciju na Kosovu i Metohiji i izvještaj generalnog sekretara UN Antonija Guteresa o stanju u južnoj srpskoj pokrajini.\nMinistar spoljnih poslova Srbije Ivica Dačić učestvovaće na video-sjednici Savjeta bezbjednosti UN o radu UNMIK-a u 16 časova, saopšteno je iz Ministarstva spoljnih poslova Srbije.\nGeneralni sekretar UN Antonio Guteres u šestomjesečnom izvještaju koji će sutra biti razmatran pozdravio je obnavljanje dijaloga Beograda i Prištine, uz posredovanje EU, poslije dužeg prekida, te pozvao dvije strane da pokažu fleksibilnost i kreativnost u naporima da prevaziđu razlike.\nU izvještaju o radu Misije UN na Kosovu (Unmik), Guteres je pozdravio predanost prištinskog rukovodstva borbi protiv pandemije, unapređenju dijaloga sa Beogradom i evropskim integracijama.\nGuteres je pozvao kosovske institucije i međunarodne aktere da pruže punu podršku i saradnju naporima Specijalnog tužilaštva za zločine terorističke OVK jer je to “ključno za mirnu budućnost Kosova”.\n– Obnovljena posvećenost normalizaciji odnosa (Beograda i Prištine) je očita i nadam se da će tako i ostati dok se ne pronađe sveobuhvatno rješenje. Ohrabruje me konstruktivno učešće obje strane u početnoj fazi pregovora koje je omogućio specijalni predstavnik EU i kontinuirani lični angažman visokog predstavnika EU – navodi Guteres u izveštaju, koji obuhvata period od marta do septembra.\n– Zahtijevam od političkih čelnika da osiguraju inkluzivan pristup kroz veće učešće ključnih aktera, posebno žena i mladih, u procesima savjetovanja i donošenja odluka kao i uključivanje rodne i perspektive mladih u sprovođenje sporazuma koji utiču na živote stanovništva – naveo je Guteres.\nGutereš u izvještaju ocjenjuje da je Specijalno tužilaštvo u izvještajnom periodu “postiglo napredak u daljem sprovođenju istraga” i poziva “sve relevantne strane, kosovske institucije i međunarodne aktere da pruže punu podršku i saradnju tim naporima koji su ključni za mirnu budućnost Kosova”.\nU izvještaju se, takođe, izražava “zabrinutost zbog obnovljene napetosti izazvane građevinskim aktivnostima u posebnoj zaštićenoj zoni oko manastira Visoki Dečani kao dijelu svjetske baštine Uneska”.\n– Iako su radovi obustavljeni, jasna privrženost kosovskih vlasti poštovanju zakona, uključujući presudu Ustavnog suda kojom se podržavaju imovinska prava Srpske pravoslavne crkve, biće važna za očuvanje povjerenja među zajednicama – naglašava se u izvještaju.


Dumanović: Vučić odmah da podnese ostavku, počinio je više krivičnih dela\nBeta 22. jula 2021. 13:35\nBivši inspektor Uprave kriminalističke policije (UKP) i osnivač pokreta „Oslobodjenje“ Milan Dumanović izjavio je danas da bi predsednik Srbije Aleksandar Vučić posle svedočenja vodje kriminalne grupe Veljka Belivuka morao odmah da podnese ostavku.\n„Posle svedočenja Belivuka jasno je da je njegova kriminalna grupa svih ovih godina tesno saradjivala sa SNS-om. On je sve vreme koordinirao s Vučićem, Darkom Glišićem, BIA i MUP-om, kako bi se kontrolisali navijači Partizana, prebijali učesnici antirežimskih protesta i završavali neki drugi poslovi“, rekao je Dumanović.\n„Sve što je Belivuk radio proteklih godina, radio je uz znanje i saglasnost vrha SNS-a, BIA i drugih bezbednosnih službi“, naglasio je Dumanović.\nDodao je da je Vučić i sada šef navijačkim grupama u Srbiji, čije se vodje uglavnom bave kriminalom.\n„Predsednik Srbije od 2014. godine tesno saradjuje sa skoro svim navijačkim grupama“, naveo je bivši inspektor UKP-a.\n„Poligraf nigde u svetu nije sredstvo za dokazivanje istine. Poligrafska ispitivanja su se pretvorila rijaliti. Aleksandar Vučić je počinio više krivičnih dela i on bi morao da bude gonjen po službenoj dužnosti. On je sve vreme prikrivao šta je radila grupa Veljka Belivuka, iako je bio na vezi s njima“, istakao je Dumanović.\nUpitan kakva je poruka poslata gradajanima Srbije ako je tačno sve ono što je Belivuk ispričao na saslušanju, Dumanović je rekao da se potvrdilo da SNS ima sve elemente organizovane kriminalne grupe.\n„Gradjani moraju da budu zabrinuti, jer će SNS pronaći neku novu kriminalnu grupu s kojom će saradjivati“, ocenio je osnivač pokreta „Oslobodjenje“ Milan Dumanović.


Padaju dve najjače evropske ekonomije : Nadlanu.com\nObjavljeno 15. maj 2013. / 14:44:46\nTehnički, Francuska je u recesiji pošto je njen BDP opao u toku poslednja dva uzastopna kvartala, objavio je francuski Institut za statistiku i ekonomska istraživanja INSEE.\nFrancuska vlada je, međutim, potvrdila prognozu rasta od 0,1 odsto za 2013, uprkos negativnom rezultatu u prvom tromesečju, očekujući pozitivni preokret u drugoj polovini godine.\nList podseća i da je kupovna moć francuskih domaćinstava u 2012. zabeležila rekordni pad od 0,9 odsto.\nFrancuska se, uz Nemačku smatra zemljom s najjačom ekonomijom i jednom od najstabilnijih članica Evropske unije. Ta zemlja međutim ima i rekordnu stopu nezaposlenosti, kao i vrlo nizak stepen poverenja proizvođača i potrošača.\nStopa nezaposlenosti dostigla je 10,6 odsto, a očekuje se da će do kraja ove i tokom naredne godine još više porasti.\nSlužbeni rezultati, koje je Eurostat objavio juče, pokazuju da kriza sve žešće napada i najjaču ekonomiju EU - Nemačku. Iako su prve projekcije predviđale rast ekonomije za 0,3 odsto u prvom tromesečju ove godine, taj rast je samo 0,1 odsto.\nOno što je još značajnije je da je nemačka ekonomija, u odnosu na prošlu godinu zabeležila pad od čak 1,4 odsto, što je vlast obrazložila velikim štetama koje je prouzrokovala oštra i duga zima.\nEvropska komisija predviđa pad od 0,4 odsto na nivou cele evrozone. Zbog toga je centralna banka početkom maja smanjila kamate na rekordno nizak nivo od čak 0,5 odsto, kako bi stimulisala ekonomski rast, ali ni taj potez zasad nije doneo rezultate.


SNS: Nismo ušli u EU zbog reformi\nFunkcionerka SNS Jorgovanka Tabaković kaže da je izveštaj o napretku Srbije u 2010. i neispunjenje strukturnih reformi osnovni razlog za neulazak Srbije u EU.\nProtest SRS protiv EU\nFunkcioneri SRS protestvovaće sutra ispred Predsedništva Srbije, zbog kandidature i ulaska Srbije u EU, kaže član Predsedničkog kolegijuma SRS Dejan Mirović.\nRasmusen: Kandidatura Srbiji za mirniji Balkan\nBilo bi korisno ukoliko bi EU Srbiji dodelila status kandidata jer bi to doprinelo povećanju bezbednosti u regionu, ocenio je generalni sekretat NATO Anders Fog Rasmusen.\nBajec: Srbija ispunila uslove za kandidaturu\nSavetnik premijera Jurij Bajec izjavio je večeras da je Srbija ispunila sve klasične uslove koji se postavljaju pred jednu zemlju radi dobijanja statusa kandidata za prijem u članstvo EU.\nPredsednik Srbije Boris Tadić izjavio je danas u Kragujevcu da Srbiji od jučerašnjih razgovora u Briselu nije postavljen ni jedan novi uslov za kandidaturu.\nFile dao "zeleno svetlo" za Crnu Goru\nEvropski komesar za proširenje Štefan File saopštio je danas da se Komisija zalaže da se Crnoj Gori na decembarskom samitu Evropske unije dodeli datum početka pristupnih pregovora.


Ostali sportovi - Karate: Dinamovci treći u Premijer ligi\nNapisano u kategoriji Ostali sportovi, 23 novembra, 2009\nDrugi turnir Premijer karate lige Srbije održan je u subotu, 21.novembra u Čačku. Na programu su bila četiri kola, a odlična mlada ekipa Dinama ostvarila je pravi podvig osvajanjem trećeg mesta i bronzane medalje. S obzirom da je ekipa Dinama slabije startovala na prvom turniru umanjila je šanse za visok plasman, bilo je neophodno da u Čačku sva četiri kola budu iznad svojih mogućnosti.\nIako su planirali pobedu Dinamovci su u prvom meču neočekivano sa 2:1 poraženi od Hajduka iz Kule najviše svojim greškama i radom pojedinaca u grču. Ali već u sledećem i najtežem meču mladi Dinamovci pokazali su svoj kvalitet i glatko bez velikih napora rezultatom 2:1 savladali lidera i prvaka Premijer lige, ekipu Zrenjanina. Ovo je izuzetno značajna i velika pobeda Dinama ako se zna da su četvorica takmičara Zrenjanina članovi reprezentativnog tima koji je osvojio titulu vicešampiona sveta u Japanu.\nSvoj debi imao je u ovom meču najmlađi Dinamovac Nemanja Lugić i na opšte iznenađenje u odlučujućem meču remizirao je sa najiskusnijim Dejanom Umičevićem kapitenom reprezentacije Srbije. Nakon toga je radio još dva meča, jedan je remizirao, a jedan pobedio 8:0, i time je samo potvrdio svoj talenat i kvalitet i opravdao poverenje renera Sokolovića i Stojadinova koji su ga prvi put uvrstili u seniorsku ekipu.\nU poslednja dva kola takmičari Dinama su radili kako najbolje znaju i umeju i rutinski su savladali Žandarmeriju rezultatom 3:1, a GSP Polet 5:0. Konačan plasman zavisio je i od međusobnih duela ostalih ekipa. S obzirom da su ekipe domaćina Borca i Hajduka remizirale o konačnom poredku u ligi odlučivala je poen razlika ovih ekipa i Dinamo je na radost njegovih takmičara i trenera tu bio najubedljiviji i tako mu je pripalo treće mesto i bronzana medalja.\nViše od svih u ekipi Dinama kao najbolji takmičar lige istakao se Slobodan Bitević koji je sa sedam pobeda iz isto toliko mečeva ostvario stopostotni učinak i time je ponovo dokazao da je neprikosnoven u Srbiji. Sve mečeve odradili su i odlični Popa Valentin i povratnik Jasmin Hot, koji se nažalost mučio sa povredama. Pun doprinos ekipi dali su i iskusni: Nenad Ristić, Dalibor Milutinović, Negosav Uskoković i najmalađi Nemanja Lugić i Vladimir Ćirković.\nOsvajanje bronzane medalje je sjajan i veliki uspeh ove mlade i prespektivne ekipe vođene od strane stručno trenerskog tima: Predrag Stojadinov, Ljubiša Milenković i Nenad Sokolović. Dinamo ima sjajan podmlađen tim koji je jedini u ligi naneo poraz prvaku Zrenjaninu i drgoplasranoj ekipi Studenskog grada, a to je dokaz koliko ova ekipa stvarno vredi.


U Beranama bez posla 19 medicinskih sestara\nObjavljeno sreda, 06 septembar 2017 07:01\nU Crnoj Gori je nezaposleno 40 bečelora koji su okončali primijenjene studije Visoke medicinske škole u Beranama, od čega ih je najviše u tom gradu – 19. U Podgorici je bez posla njih šestoro, pokazuje zvanična statistika Zavoda za zapošljavanje Crne Gore.\nPrema evidenciji Zavoda za zapošljavanje, iz ove struke u Plavu je osmoro nezaposlenih, u Ulcinju troje, a u Baru je evidentirano njih dvoje. U Rožajama i Bijelom Polju na listi nezaposlenih je po jedna osoba. Iako je u Beranama nezaposleno 19 medicinskih sestara to, sudeći prema riječima Gorana Nikolića- dekana Medcinskog fakulteta, nije problematično, objavio je Portal Analitika.\nNikolić je kazao, navela je Analitika, da podatak o nezaposlenosti ima različite aspekte i da sve "zavisi od metodologije kako se formira lista prijavljenih nezaposlenih".\n“Kada je medicina u pitanju, uopšte naši studijski programi, imate stažiranje i za to vrijeme vi ste na listi nezaposlenih, a vi formalno niste nezaposleni”, citirala je Analitika navode Nikolića koji je dodao da je moguće da je sličan slučaj i sa nezaposlenim Visoke medicinske škole.\nOn je istakao i da se metodologija registrovanja nezaposlenih razlikuje od države do države.\n“To je kompleksan pojam… Ima nezaposlenih kojima zbog nekih socijalnih pomoći koje dobijaju odgovara da to budu, a ima i drugačijih”, rekao je Nikolić, istakla je Analitika.\nBroj nezaposlenih svršenih studenata Visoke medicinske škole, ponovio je, ne znači da se samo hiperprodukuje taj kadar. Ovaj kadar, kazao je, i te kako je potreban crnogorskom tržištu, zaključio je portal.\nPljevlja: Za sedam mjeseci zaposleno 800 građana\nSjever: Više korisnika socijalne pomoći nego zaposlenih\nPljevlja lider u nezaposlenosti


Poseta privrednika Siemens fabrici generatora za vetroelektrane – Personal magazin\nPredstavnici nemačkih kompanija iz Srbije i Makedonije, u okviru Nemačkog privrednog udruženja (DWB), posetili su danas Siemens-ovu fabriku generatora za vetroelektrane u Subotici. Preko 40 učesnika skupa iz kompanija kao…\nPredstavnici nemačkih kompanija iz Srbije i Makedonije, u okviru Nemačkog privrednog udruženja (DWB), posetili su danas Siemens-ovu fabriku generatora za vetroelektrane u Subotici. Preko 40 učesnika skupa iz kompanija kao što su “Commerzbank”, “Knauf Insulation”, “Rehau”, “Falke”, “Sieto”, “Holleman Transport”, “Grading” i drugi, imali su priliku da na konkretnom primeru vide da je i u Srbiji moguće uspešno primeniti princip energetske efikasnosti i biti ekološki odgovorna kompanija.\nUčesnici skupa obišli su Siemens-ove pogone u Subotici i bliže se upoznali sa proizvodnim i tehnološkim procesima koji se odvijaju u fabrici.\nSiemens-ov pogon u Subotici, jedan od najboljih domaćih proizvođača električnih mašina i pretvarača koji su primenjivi na polju obnovljive energije, predstavlja reprezentativni primer srpske privrede u ovom segmentu, što Srbiju postavlja na tehnološku kartu sveta, a Siemens d.o.o. Beograd među prvih 10 izvoznika iz Srbije.\nSvakog meseca fabrika proizvede više od 150 generatora za vetro-elektrane. Cilj nam je da proizvodnju generatora udvostručimo. U naredne dve godine investiraćemo 24 miliona evra u proizvodnju novog tipa generatora za vetro-elektrane u Siemens-ovoj fabrici u Subotici. Do 2014. godine povećaćemo broj zaposlenih sa 500 na 650. Dvema postojećim halama fabrike, ukupne površine 26.000 m2, biće dodata još jedna hala površine 2.100 m2 čiji je završetak izgradnje planiran za avgust 2012. godine\nPoseta privrednika Siemens fabrici generatora za vetroelektrane was last modified: April 8th, 2012 by Redakcija


Za adaptaciju vrtića u Bačkom Dobrom Polju odobreno skoro 10 miliona | Oko Nas\nZa adaptaciju vrtića u Bačkom Dobrom Polju odobreno skoro 10 miliona\n31/01/2018 Oko nas\nPredsednik opštine Vrbas, Milan Glušac, potpisao je danas u Pokrajinskoj vladi sa predsednikom Igorom Mirovićem, ugovor vredan skoro 10 miliona dinara. Sredstva su dodeljena u okviru programa unapređenja i modernizacije infrastrukture koja doprinosi povećanju kvaliteta, efikasnosti i relevantnosti sistema predškolskog obrazovanja i vaspitanja. Sredstva u visini od 9.784.498 dinara namenjena su za adaptaciju objekta „Cvrčak“ PU „Boško Buha“ u Bačkom Dobrom Polju.\nPrema rečima Glušca ovim sredstvima biće rekonstruisan celi objekat. “Biće promenjena stolarija, podovi, kanalizacioni i vodovodni sistemi, sanitarni čvorovi i sve drugo. Uprava za kapitalna ulaganja i Pokrajinska vlada pružaju punu podršku projektima iz opštine Vrbas, na čemu se posebno zahvaljujemo, i svakim projektom unapređujemo kvalitet života u opštini Vrbas”, rekao je Glušac i istakao da će javna nabavka biti veoma brzo raspisana.\nInače, predsednik Pokrajinske vlade Igor Mirović uručio je danas ugovore za realizaciju 36 projekata na teritoriji 26 gradova i opština u AP Vojvodini. Ukupna vrednost tih ugovora je 2,3 milijarde dinara imajući u vidu sredstva koja su obezbedili Pokrajina i lokalne samouprave. Projekti odobreni na konkursima Uprave za kapitalna ulaganja Vojvodine odnose se na oblasti saobraćajne infrastrukture, lokalnog i regionalnog ekonomskog razvoja, vodosnabdevanja i zaštite vode, predškolskog obrazovanja, razvoja sporta i oblasti energetske efikasnosti.\nPrethodni članakPostizanje hrišćanskog ideala – Beseda jeromonaha DositejaSledeći članakStanovi za izbeglice u Vrbasu


Parlament Srpske nastavlja raspravu o budžetu za 2022.\nMinistar finansija Srpske Zora Vidović rekla je sinoć, obrazlažući ovu tačku dnevnog reda, koja se razmatra po hitnom postupku, da je budžet u velikoj mjeri socijalni i usmjeren na zaštitu stanovništva, s obzirom na inflaciju prisutnu u cijelom svijetu, ali da je istovremeno raspoređen tako da se povećaju plate radnika i rasteretiprivreda.\nPoslanici će raspravljati i o Prijedlogu zakona o izvršenju budžeta Republike Srpske za 2022. godinu.\nPoslanici su juče po hitnom postupku razmatrali Prijedlog programa ekonomskih reformi Srpske za period od 2022. do 2024. godine.\nSjednica Skupštine biće nastavljena u 10.00 časova.\nNEWER POSTMedicinari skinuli bijele mantile i prestali raditi\nOLDER POSTStranci dali rok liderima ili idu sankcije i izolacija


Aktuelno, Psssttt....Trač, Zabava — By taty on February 21, 2010 5:10 pm\nAna i Sergej\nAna Vučelić (23) ostavila je svog dečka, glumca Sergeja Trifunovića (38)!\nĆerki političara Milorada Vučelića i glumice Ljiljane Dragutinović veza sa Trifunovićem sve više je postajala opterećenje, pa je odlučila da okonča ovu romansu.\nPosle studiranja u inostranstvu Ana se vratila u Srbiju. Zabavljala se nešto više od godinu dana sa poznatim glumcem, da bi sada tu vezu raskunula zbog razilaženja u shvatanjima.\nAna je za novine izjavila da nisu zajedno već neko vreme. Sergeju je poželela mnogo uspeha u daljoj karijeri jer je talentovan i uporan dečko, a o svom trenutnom emotivnom životu nije želela da komentariše. Mešutim, “šuška se” da je Ana u vezi sa jednim Italijanom.\nTags: Ana Vučelić, glumac, Sergej Trifunović, Sergeja Trifunovića ostavila devojka, tračarenje, tračevi\nPotrebno: 3 jaja 3 žumanca 1 list oblande 100 gr šećera 100 gr brašna 20 gr maslaca Za punjenje: 300...


Neophodna veća podrška za mame da bi dojile u javnosti - Story\n– Tokom prethodne decenije kroz koje je Rosa podržala mame i porodice širom Srbije, susretali smo se sa mnogim roditeljima, prvenstveno mamama koje su i same ukazale da je podrška dojenju potrebna. Zato smo odlučili da sa Ministarstvom zdravlja pružimo kontinuiranu podršku porodilištima, najavljujući opremanje Rosa – sobe za podršku dojenju u GAK Narodni front, gde se godišnje rodi oko 6800 beba. Sa podrškom se nije tu stalo, želimo da podržimo mame i kada izađu iz porodilišta, tako što ćemo ih ohrabrivati da doje na javnom mestu, gde god požele. Tako je nastala inicijativa Beba bira gde, usmerena na podizanje svesti i edukaciju o važnosti dojenja u javnosti, kako bi se mamama pružila neophodna podrška, sve u cilju da se broj dojenih beba u Srbiji poveća – rekla je Nada Filipović, predstavnica Rose.\n– Čak 90 odsto mama misli da dojenje u javnosti nije adekvatno podržano od strane šire zajednice, dok je dve trećine mama koje nisu dojile bebu u javnosti osećalo da je njihovo kretanje bilo ograničeno jer su dojile samo kod kuće. Brojka na čijem menjanju treba najhitnije raditi je svakako 30% ispitanica koje nisu dojile na javnom mestu zato što im je bilo neprijatno i stidele su se. Te brojke pokazuju da je čak trećina mama u periodu kada je trebalo da slušaju sebe i svoju bebu, više pažnje obraćalo na okolinu i na to šta okolina misli.\nDNEVNI HOROSKOP ZA 19. APRIL: Blizanci, ako uradite OVU STVAR, sve će vam krenuti NABOLJE!


Teretane na otvorenom spas za rekreativce i sportiste - zadobardan.com\nTeretane na otvorenom spas za rekreativce i sportiste\nDolaskom ljepšeg vremena očekuje se da će oživjeti mnoga mjesta za vježbanje i relaksaciju na otvorenom, pa je postavljanje svake sprave za fitnes od višestruke važnosti za građane koji su zbog pandemije virusa korona morali da “zaborave” na teretane.\nNa njihovu radost, Banjaluka je pronašla rješenje za mnoge rekreativce planiranom izgradnjom teretana na otvorenom.\nIz Gradske uprave je saopšteno da je predviđeno nekoliko lokacija na kojima bi trebalo da budu izgrađene teretane, ali je prethodno neophodno usvojiti budžet, kao i program razvoja sporta sa prioritetnim oblastima finansiranja.\n“Nacrtom budžeta grada za 2021. planirano je da za Odjeljenje za obrazovanje, zdravstvo, omladinu i sport bude izdvojeno 67.600 KM, od čega bi najviše novca trebalo da se uloži u izgradnju teretana u prirodi”, navedeno je u nacrtu budžeta.\nIz Gradske uprave su pojasnili da će teretane “niknuti” u naseljima u kojima se iskaže potreba za izgradnjom, pazeći na dosadašnju raspoređenost.\n“Za izgradnju teretane u prirodi neophodno je da zemlja na kojoj se gradi bude u vlasništvu grada”, saopštili su iz banjalučke Gradske uprave.\nPrema njihovim riječima, teretane na otvorenom će biti izgrađene po uzoru na postojeće.\n“U dosadašnjoj praksi pokazalo se da je 12 sprava, koje se instaliraju na betonskoj površini, dovoljan broj za potrebe građana za ovim vidom fizičke aktivnosti”, poručili su iz banjalučke Gradske uprave.\nDodali su da je izgradnja teretana na otvorenom od velikog značaja za poboljšanje fizičke aktivnosti i zdravlja građana, pogotovo u vrijeme pandemije virusa korona.\n“Sve teretane u prirodi koje su do sada izgrađene građani uveliko koriste, a pogotovo otkada nas je pogodila pandemija kovida 19”, istakli su iz Gradske uprave.\nNajavljena gradnja teretana obradovala brojne građane\nJedna od njih, Tamara Ilić, kaže da je odlazak u fitnes centre postao pravi rizik u doba pandemije, zbog čega su rekreativci spas pronašli u teretanama na otvorenom.\n“Trening na otvorenom, naročito u doba korone, veoma je značajan jer, između ostalog, predstavlja i bezbjedan način rekreacije. Fizička aktivnost u prirodnom okruženju značajno poboljšava raspoloženje, zbog čega su nam ove teretane sada potrebnije više nego ikada”, kazala je Ilićeva.\nU banjalučkom naselju Borik krajem februara završena je izgradnja teretane na otvorenom za sportiste i rekreativce. Nova teretana se nalazi pored košarkaškog igrališta u ulici Save Kovačevića, a stanovnici Borika kažu da su se, pored rekreativaca, teretani na otvorenom najviše obradovala djeca iz ovog naselja.


Kragujevac: Izabran novi Gradski štab za vanredne situacije – Okvir\nKragujevac: Izabran novi Gradski štab za vanredne situacije\nNa današnjoj Sednici gradskog parlamenta, održanoj po hitnom postupku, Kragujevac je dobio novi Gradski štab za vanredne situacije.\nKomandant novog Gradskog štaba za vanredne situacije je gradonačelnik Kragujevca Nikola Dašić, a njegov zamenik član Gradskog veća Damjan Srejić, dok je načelnik štaba Slobodan Stanisavljević iz Uprave za vanredne situacije.\nGradski štab za vanredne situacije ima 20 članova, a to su gradski većnici Gordana Damnjanović, Vladimir Maksimović, Stefan Nikezić, Vladimir Dobi, direktor JKP “Šumadija” Nemanja Dimitrijević, izvršni direktor JKP “Šumadija” Andrea Ilić, v.d. direktora JKP “Vodovod i kanalizacija” Nebojša Jakovljević, direktor JP “Urbanizam” Dragan Dunčić, načelnik Gradske uprave za društvene delatnosti i poslove sa građanima Nikola Ribarić, Aleksandar Milošević iz Gradske uprave za poslove organa Grada, Jovan Leković iz Crvenog krsta, Srećko Trifunović sa Prirodno-matematičkog fakulteta, Dragoš Radovanović iz Gradske uprave za razvoj, Slobodan Đurović iz Uprave za vanredne situacije, rukovodilac Pres centra grada Kragujevca Aleksandra Tijanić, Aleksandar Domanović iz Gradske uprave za zajedničke poslove, Milan Pavlović i Miroslava Petrović iz Gradske uprave za javne prihode i inspekcijeske poslove, predstavnik Policijske uprave Kragujevac i Komande garnizona Kragujevac.\nPrema nezvaninim saznanjima koja je objavio portal Infokg, Gradski štab će prvu sednicu u novom sastavu održati već sutra kada će biti ukinuta vanredna situacija uvedena 27. juna zbog opasnosti od širenja epidemije korona virusa.\nKorona virus već prvog dana u školama u Beogradu i Kragujevcu\nStrujomeri postaju u vlasništvo EPS-a


„Žene slabo razumeju seks i trudnoću“ – Eklinika.rs\n„Žene slabo razumeju seks i trudnoću“\nŽene često ne znaju osnovne činjenice o seksu, plodnosti, trudnoći i svom reproduktivnom zdravlju, pokazala je studija američkog Univerziteta Jejl.\nU onlajn studiji učestvovalo je 1.000 žena starosti između 18 i 48 godina iz celih Sjedinjenih Država. Samo jedna od 10 njih znala je da je seks potreban pre ovulacije, a ne posle, kako bi se poboljšale šanse da se zatrudni, pokazala je studija objavljena u listu „Fertility and Sterility“.\nViše od trećine ispitanih smatra da određene poze u seksu, poput podizanja kukova, mogu da povećaju šanse da se zatrudni, piše AFP. Oko 40 procenata žena smatra da njihovi jajnici stalno proizvode nova jajašca.\n„Ova pogrešna predstava naročito zabrinjava i to u društvu gde žene stalno odlažu trudnoću“, rekla je koautorka Lubna Pal, profesorka ginekologije i reproduktivnih nauka na Jejlu.\nOko polovina žena nikada nije sa lekarom razgovarala o svom reproduktivnom zdravlju. Oko 30 procenata njih nikada nije otišlo na godišnje preglede.\nKada je reč o zdravlju tokom trudnoće, polovina njih ne zna da bi trebalo da koriste folnu kiselinu kako bi sprečile defekte kod novorođenčeta.\nPetina ispitanica nije znala da sa godinama raste rizik od pobačaja, neplodnosti i abnormalija fetusa.\n„Studija, sa jedne strane, pokazuje ogromne praznine u znanju žena o svom reproduktivnom zdravlju, a sa druge naglašava zabrinutost žena, o kojoj ne razgovaraju sa lekarima“, rekla je autorka Džesila Iluzi, profesorka na Jejlu.


Republički Štab donio mjere zabrane kretanja u narednim danima\nŠtab za vanredne situacije RS-a donio je nove odluke koje se odnose na kretanje u narednim danima s ciljem prevencije širenja korona virusa.\nIzvještaj sa sjednice Štaba za zaštitu i spasavanje održane 13. aprila 2020. godine\nDanas je održana sjednica Štaba za zaštitu i spasavanje na području opštine Srebrenica u vandrednim situacijama. S ciljem prevencije širenja pandemije korona virusa (COVID-19) donesene su određene mjere i odluke.\nU Srebrenici nema novih slučajeva zaraze korona virusom\nPrema informacijama iz Ministarstva zdravlja i socijalne zaštite RS-a u posljednja 24 sata nisu zabilježeni slučajevi oboljelih osoba od korona virusa na području opštine Srebrenica.\nObilježeno 27 godina od stradanja Bošnjaka na igralištima u Srebrenici\nU Srebrenici je danas obilježena 27. godišnjica zločina nad bošnjačkim civilima koji se dogodio 12. aprila 1993. godine na igralištima ispred osnovne i srednje škole.\nSrebrenica: Potvrđen prvi slučaj korona virusa (COVID-19)\nSituacija po pitanju korona virusa (COVID-19) na području opštine Srebrenica sa stanjem na dan 03.04.2020.godine\nSituacija po pitanju korona virusa (COVID-19) na području opštine Srebrenica sa stanjem na dan 03.04.2020.godine je sljedeća:


TUŽIO GRAD I REPUBLIKU: Izdajnici su poklonili zemljište Nemcima, moraće da odgovaraju! - Naša Borba\nTUŽIO GRAD I REPUBLIKU: Izdajnici su poklonili zemljište Nemcima, moraće da odgovaraju!\nNa pitanje sudije Radivoja Jovanovića da li je bio upoznat sa detaljima oko zaključenja ugovora i sa eventualnim nezakonitostima, Gojković je odgovorio da nije bio upoznat. Tom delu iskaza je prigovorio Darko Kostić koji je rekao da to nije tačno, naglašavajući da je gradonačelnik bio upoznat. Naveo je da su održani sastanci u pravobranilaštvu i tada je gradonačelnika uputio u celokupnu proceduru koju je bilo potrebno sprovesti radi zaključenja ugovora.\nPored gradonačelnika na tim sastancima su bili v.d. načelnika Gradske uprave, glavni urbanista, rukovodilac Odeljenja za lokalni razvoj, šef odseka za imovinu, šef odseka za urbanizam i tri zamenice pravobranioca. Gradski pravobranilac je najavio da će dostaviti službenu belešku sa tih sastanaka, predložio je Sudu da zatraži od Grada zapisnike sa sastanaka, a za svedoke je predložio svoje dve zamenice.\nRočište za glavnu raspravu pred Višim sudom u Valjevu zakazano je za 22. oktobar kada će biti saslušani i predloženi svedoci. Lazar Gojković, predsednik opštine Valjevo\nPrethodni tekstALBANCI U AMERICI SE ODREKLI VUČIĆA ZBOG LUDILA: Uputili pismo kongresu SAD, Fahrijev mali postao NEMOGUĆ!\nSledeći tekstZA NAŠU DECU: SNS funkcioner hteo da opljačka bankomat!


Sastavljanje nameštaja, kuhinje, Susek :: Daibau.rs\nSASTAVLJANJE NAMEŠTAJA, KUHINJE, SUSEK\nTražim dobrog majstora za sastavljanje nameštaja, kuhinje: Skupili smo i proverili majstore za sastavljanje nameštaja, kuhinje, koji rade u mestu Susek i okolini. Pošaljite potražnju i zainteresovani majstori za sastavljanje nameštaja, kuhinje će vas kontaktirati za pregled, predračun i ponude.\tIskusan majstor za sastavljanje nameštaja, kuhinje Susek, koji može da uradi:\tsastavljanje namještaja IKEA, rastavljanje namještaja, sastavljanje in priključak kuhinje, odvoz namještaja, montiranje trgovinske opreme, i ostale povezane poslove će se sigurno naći i za vas.\tviše\nFirma ABV Dizajn iz Odžaka aktivna je na tržištu od 2015. godine i uspešno se bavi izradom i montažom svih vrsta nameštaja po meri. Ukoliko su vam potrebne kuhinje, plakari, komode, ugradi ormari, kan...\nMILOŠ MIHAJLOVIĆ PR STOLARSKA RADNJA MDM DIZAJN NOVI SAD,\nFirma MDM Dizajn iz Novog Sada se duži niz godina uspešno bavi izradom nameštaja po meri. Bavimo se izradom kuhinja, nameštaja za spavaće, dnevne i dečije sobe, američkih plakara, kancelarijskih stolo...\nFirma FEYDOM NS iz Novog Sada aktivna je na tržištu od 2007. godine i uspešno se bavi izradom i montažom nameštaja. U našoj ponudi možete pronaći kuhinje po meri, ugradne dnevne i spavaće sobe, ležaje...\nSZR VETECASA ALEKSANDAR PIVAC PR VETERNIK, Veternik\nVETECASA je u tokom 11 godina, koliko postojimo kao privredni subjekt, realizovao veliki broj projekata za izradu nameštaja. Nalazimo se u Veterniku i jedni smo od lidera u južno-bačkom okrugu iz obla...\nMIMADA LINE iz Novog Sada je renomirani proizvođač različitog nameštaja za Vaše stambene i nestambene prostore. Radimo samo sa najkvalitetnijim materijalima jer cenimo naše stranke i smatramo da zaslu...\nPreduzeće BM-STILL 021 NOVI SAD aktivno je od 2015. godine i uspešno se bavi proizvodnjom i montažom nameštaja po meri. U našoj ponudi se nalaze kuhinje, trpezarije, stolovi, nameštaj za dnevne, deči...\nPreduzeće GN LINE d.o.o. iz Novog Sada je osnovano 2017. godine i od tada uspešno posluje na području proizvodnje nameštaja. Bavimo se izradom svih vrsta nameštaja od pločastih materijala i spremni sm...\nPreduzeće JASPIS NAMEŠTAJ DOO iz Novog Sada aktivno je na tržištu od 2015. godine i uspešno se bavi dizajniranjem i proizvodnjom nameštaja po meri. Ukoliko vam je potrebna kuhinja po meri, kancelarijs...\nNOVIN ENTERIJER, Veternik


Premijerka Srbije Ana Brnabić izjavila je da ne može da komentariše presudu Haškog suda Ratku Mladiću.\n"Ovu presudu ne mogu da komentarišem i neću da komentarišem sada jer će predsednik Vučić [Aleksandar] o tome govoriti večeras na sednici Saveta bezbednosti Ujedinjenih nacija (UN)", rekla je Brnabić gostujući na TV Pink.\nBrnabić je dodala da mora da bude oprezna prilikom komentarisanja presude "da ne bi nanela štetu Srbiji".\n"Republika Srbija je u potpunosti posvećena i zalaže se za istraživanje svih ratnih zločina, ispitivanje svih zločina i privođenje svih onih koji su optuženi i kažnjavanje odgovornih za ratne zločine, evo skoro 30 godina", rekla je Brnabić.\nOna je ocenila da je Haški tribunal "politički sud" i navela da je njena najveća zamerka ta da sud nije doprineo pomirenju.\n"Čini mi se da smo dalje sada nego pre 26 godina. Sada u nekim delovima imamo goru netrpeljivost među narodima nego što smo imali tokom tih sukoba i tome je Hag izuzetno doprineo", rekla je Brnabić.\nMinistar unutrašnjih poslova Srbije i predsednik Pokreta socijalista, koalicionog partnera vladajuće Srpske napredne stranke, Aleksandar Vulin, naveo je da je presuda Ratku Mladiću "presuda pravdi".\n"Kazna doživotnog zatvora generalu Mladiću je osveta, a ne presuda", naveo je Vulin u izjavi objavljenoj na sajtu Pokreta socijalista.\nOn je dodao da je Haški sud "uspostavljen ne da bi tražio pravdu i doneo pomirenju, već da bi sudio Srbima".\nKisić i Tokača o tome šta presuda može doneti Srbiji i Bosni i Hercegovini\nOd političkih i intelektualnih elita Srbije zavisi da li će ta država priznati genocid u Srebrenici, navodi Izabela Kisić, izvršna direktorka Helisinškog odbora za Srbiju, u razgovoru za Radio Slobodna Evrpa (RSE) nakon izricanja pravosnažne presude doživotnog zatvora Ratku Mladiću, ratnom lideru bosanskih Srba.\nZa razliku od nje koja navodi da nije optimista, Mirsad Tokača, direktor Istraživačkog dokumentacionog centra iz Sarajeva, iznosi uverenje da iskoraci kakva je presuda Mladiću moraju doneti promene u BiH. U tom smislu, nastavlja, najbitnije je kako će građani shvatiti odluku Suda u Hagu. Razgovor možete poslušati OVDE:\nKisić i Tokača: Šta posle presude Mladiću?\nDruštvo za ugrožene narode: Presuda Mladiću minimum zadovoljenja pravde\nDruštvo za ugrožene narode – Internacional sa sekcijama u Njemačkoj, Švicarskoj, Austriji, Italiji, Luksemburgu, Bosni i Hercegovini, pozdravilo je izricanje konačne presude Mladiću, ali iskazalo žaljenje što nije osuđen i za genocid u Prijedoru, Foči, Kotor-Varošu, Ključu, Sanskom Mostu i Vlasenici.\n„Ove zločine koji su se dogodili na početku rata u BiH, 1992. godine, međunarodna zajednica je mirno posmatrala i nije ništa učinila da ih spriječi. Rezultat nečinjenja velikih sila bio je upravo genocid u Srebrenici u julu 1995. godine koji se dogodio pod zastavom Ujedinjenih nacija“, ističu u saopćenju.\nOva konačna presuda, dodaje se, minimum je zadovoljenja pravde koju su hiljade preživjelih žrtava proteklog rata tako dugo očekivali.


Zbog ijekavice bh. pivo ne može u Srbiju\nProizvođači piva u BiH susreću se sa velikim brojem prepreka pri izvozu na tržište regiona, a jedan od najupečatljivijih primjera su necarinske barijere u Srbiji u koju nije moguće izvesti "svijetlo", već samo "svetlo" pivo.\nObjavljeno 17.11.2015 15:30\nIzvozne barijere bile su jedna od tema i na nedavnoj zajedničkoj sjednici Savjeta ministara BiH i Vlade Srbije. Predstavnici Savjeta ministara istakli su da je premijer Srbije Aleksandar Vučić ostao zapanjen kada je čuo o kakvim je preprekama riječ i obećao da će to pitanje biti riješeno.\nU Grupaciji proizvođača piva pri Spoljnotrgovinskoj komori BiH kažu da su institucije Srbije početkom 2015. godine obavijestile jednu pivaru iz BiH da je u skladu sa njihovim propisima na deklaraciji dozvoljeno označiti samo jednog uvoznika za Srbiju i da u slučaju postojanja više uvoznika za svakog mora imati posebnu deklaraciju.\n- Drugim riječima, nije dozvoljeno da na jednoj deklaraciji bude navedeno više od jednog uvoznika. Takođe, prilikom pokušaja izvoza u Srbiju pojavila se i jezička barijera u vezi sa deklaracijom piva kao "svijetlo", odnosno "svetlo". U Srbiji "svijetlo" nije prihvaćeno - istakli su u Grupaciji proizvođača piva.\n- Rješavanje ova dva slučaja stvorilo je, međutim, dodatne troškove našoj pivari, koja je bila obavezna da promijeni kompletno deklarisanje prilikom novog uvoza u Srbiju. Ti troškovi negativno utiču na konkurentnost naših pivara - kazali su u Grupaciji proizvođača piva.\nPredstavnici pivarske industrije ističu da probleme ne predstavljaju samo barijere prilikom izvoza u Srbiju. Navode da pivarska industrija dugi niz godina posluje u izuzetno nepovoljnim uslovima i da je stopa uvoza piva izuzetno visoka, iako domaće pivare posjeduju dovoljne kapacitete za snabdijevanje tržišta.\n- Prilikom uvoza mnogih proizvoda dolazi do kršenja zakona u BiH, a domaće vlasti nisu reagovale kako bi u potpunosti bilo primjenjivano postojeće zakonodavstvo. Praksa pojedinih velikih kompanija je da koriste transferne cijene kako bi izbjegle plaćanje PDV-a na punu vrijednost uvezene robe na mjestu ulaska u BiH, zatim neredovno uzimanje uzoraka za potrebe ispitivanja svakog uvoznog artikla, neprikazivanje stvarnog uvoznika svakog proizvoda, odnosno nemogućnost praćenja na koji je način proizvod stigao na tržište, te nepoštivanje skupa standarda u vezi sa deklarisanjem hrane - naveli su u Grupaciji proizvođača piva.\nPrema podacima Spoljnotrgovinske komore u BiH je u prvih devet mjeseci ove godine uvezeno pivo u vrijednosti od 111,75 mil KM, dok je u istom periodu izvoz piva iznosio simboličnih 1,08 mil KM. Najviše stranog piva stiglo je iz Srbije i Hrvatske, a te zemlje su i najveći izvozni partneri.\nU Grupaciji proizvođača piva pri Spoljnotrgovinskoj komori BiH kažu da su prije 15 dana proslijedili CEFTA kontakt tački u Ministarstvu spoljne trgovine i ekonomskih odnosa BiH prijave necarinskih barijera koje su uputili domaći proizvođači piva.\n- Na osnovu toga biće kontaktirana CEFTA kontakt tačka u Srbiji, koje će raditi na rješavanju ove problematike - kazali su u Grupaciji proizvođača piva.


FK PARTIZAN Beograd » FK Partizan u svetskom blockbusteru – Dan nezavisnosti!\nFK Partizan u svetskom blockbusteru – Dan nezavisnosti!\n09/06/2016 u 09:48\nPovodom nastavka jednog od najvećih filmova svih vremena – Dan nezavisnosti: Nova pretnja, koji u bioskope stiže 23. juna. Pogledajte eksluzivno trejler za svetski filmski hit u kojem učešće ima i FK Partizan.\nFK Partizan ima tu čast da kadrovi našeg stadiona, zastava, grb, kao i navijači budu deo trejlera, koji će u okviru filmske kampanje za Srbiju biti predstavljen na društvenim mrežama.\nSvaka zemlja u kojoj se film distribuira širom sveta ima svog lokalizovanog partnera, koji je predstavljen u svetskom filmskom hitu za to područje.\nDistributer filma Dan nezavisnosti je – MCF MegaComFilm.\nOvog leta, ujedinjeni možemo sve!\nVaš FK Partizan\nJači smo nego jesenas\nPres konferencija pred meč Partizan - Napredak\nBrašanac: Ostajem zbog trenera Nikolića\nSale sada više trči nego devedesetih!\nOtkazani trening i pres Partizana u Augzburgu\nNisam više romantičan


RTS :: Predstavljen izveštaj o radu Komisije za zaštitu konkurencije\nPolitika Predstavljen izveštaj o radu Komisije za zaštitu konkurencije\nčetvrtak, 20. jun 2019, 16:41 -> 17:24\nPredsednik Komisije za zaštitu konkurencije Miloje Obradović rekao je u Skupštini Srbije da je ta Komisija, prema ocenama Evropske komisije, među najboljima u Evropi, a najbolja na Zapadnom Balkanu.\nMiloje Obradović je, predstavljajući izveštaj o radu, naveo da je zadovoljan rezultatima koje je Komisija postigla u 2018. godini, navodeći da ona sarađuje s najjačim svetskim insititucijama, kao i da će ovih dana potpisati memorandum o saradnji s Kinezima, čije će zaposlene obučavati u Srbiji.\nRekao je i da nema prepreka za otvaranje Poglavlja o pridruživanju sa Evropskom unijom koja se tiču rada Komisije.\nNavodeći da se Komisija finansira iz taksi na izdata rešenja, Obradović je istakao da je ona ostvarila suficit od 243 miliona dinara, od čega je 140 miliona dinara preneto u budžet Republike Srbije.\n"Poslovanje Komisije nije ugroženo, nemamo probleme u finansiranju aktivnosti. Najveći nivo rashoda se odnosi na plate zaposlenih", rekao je Obradović poslanicima i dodao da je Komisija analizirala i tržište maloprodaje, a da nije mnogo urađeno kada je reč o javnim preduzećima, navodeći da ta preduzeća ne poznaju dovoljno oblast zaštite konkurencije i da prave mnogo grešaka.\nObradović je naveo i da se u saradnji sa Pravosudnom akademijom vrši obuka sudija, za koje je rekao da takođe ne poznaju u dovoljnoj meri oblast zaštite konkurencije.\nRasprava poslanika o Izveštaju\nPoslanici su tokom rasprave ukazivali da je sudijama potrebna dodatna obuka kako bi razumeli kompleksne odnose između privrednih društava.\nPredsednica Odbora Skupštine Srbije za privredu Snežana Petrović rekla je da su strane kompanije i one koje dolaze sa drugih tržišta sa više iskustava veštiji u postupanju na tržištu. Zato, kako kaže, domaće kompanije moraju što više da se prilagođavaju i edukuju.\nPetrovićeva navodi da koncentracija podstiče kompanije da poboljšaju svoje proizvode i smanje troškove, što vodi ka povećanju produktivnosti i inovativnosti, a krajnjim potrošačima obezbeđuje širok asortiman proizvoda u ponudi po pristupačnnijim cenama.\n"Ovo je proces permanentnog takmičenja među kompanijama i može da igra značajnu ulogu u podsticanju ekonomskog rasta i daljeg razvoja Srbije", rekla je Petrovićeva.\nOna je dodala da se novi Zakon o zaštiti konkrencije nalazi u izradi i da se očekuje njegova finalizacija.\nKonstatovala je da u Komisiji radi veliki broj stručnjaka i da se povećava broj slučajeva povreda konkurencije.\n"Izveštaj Komisije jasno ukazuje da je osnovni cilj kreiranje konkurentnog tržišta na kome će učesnici povećati svoju produktivnost, inovativnost, investicije, što će rezultirati rastom, razvojem i povećanjem životnog standarda", rekla je Petrovićeva i dodala da treba ojačati sudove da se bave složenim predmetima u oblasti zaštite konkurencije.\nKako je rekla, prema statističkim podacima o kretanju cena u poslednjih 10 godina postoji segment proizvoda i usluga čije su cene u opadanju, što su pokazatelji zdrave konkurencije koja je dovela do relativnog rasta standarda stanovništva.\n"Srbija sve više tehnološki zavisna što utiče na konkurentnost"\nPoslanik SRS-a Milorad Mirčić upitao je koje instrumente ima Komisija da bi sprečila monopolsko ponašanje onih koji su prisutni na tržištu Srbije. Smatra da je ključni problem leži u činjenici da je Srbija sve više tehnološki zavisna što utiče na konkurentnost.\n"Kako mi možemo da pariramo uvoznicima? Ne postoji način. Potpisali smo i Sporazum o saradnji koji podrazumeva skoro potpuno ukidanje carina. Tako se stvara nelojalna konkurencija", rekao je Mirčić i dodao i da poljoprivreda trpi nelojalnu konkurenciju koja se ogleda u uvozu robe.\nNavodeći da je misija Komisije da obezbedi jednake uslove za sve učesnike na tržištu, a naročito u korist potrošača, poslanik Stranke moderne Srbije Vladimir Đurić rekao je i da postoji i narušavanje konkurencije koje dolazi od organa vlasti.\nNaveo je slučaj situacije u drumskom prevozu gde je država primenila politiku ograničavanja slobodnog tržišta putem regulisanja cene i to propisivanjem mininalne cene "prajs flora".\n"Posledica je da se time generiše višak ponude, jer će po većoj ceni od tržišne, ispod koje se ne sme ići, više ponuđača biti spremno da ponudi uslugu. Time se povećava korist za ponuđače, a smanjuje za potrošače", rekao je Đurić.\nZaključio je da je politika konkurencije važna za negovanje ukupne investicione klime i ukazao da Srbija ne može očekivati prvoklasne investitore u lošoj klimi u kojoj je, kako je naveo, konkurencija nelojalna, opterećena uticajima i nezakonitim sredstvima borbe među konkurentima.\nĐurić je takođe ukazao da je potrebna specijalizacija Upravnog suda i da bi ona trebala da donese ujednačenost prakse i bolja stručna znanja u pogledu sagledavanja kompleksnih odnosa privrednih subjekata i tržišnih prilika.


Niška televizija » Stojanović:”Jugoistok Srbije zaostaje čak četiri puta u odnosu na druge regione“ (VIDEO)\nStojanović:”Jugoistok Srbije zaostaje čak četiri puta u odnosu na druge regione“ (VIDEO)\nObjavljeno 29.06.2015. 11:15\nJugoistok Srbije, u ekonomskom smislu, odlikuju mala primanja i niska kupovna moć, kaže profesor ekonomskog fakulteta Boban Stojanović. On smatra da bi situacija u Nišu bila drugačija dovođenjem velikog investitora, kao i promenom sistema odlučivanja.\nJugoistok Srbije je nerazvijeno područje koje po mnogim kriterijumima zaostaje čak četiri puta u odnosu na druge regione. Duplo manja primanja i niska kupovna moć odlikuju većinu opština u ovom delu Srbije. Situacija nije bolja ni po pitanju investicija kaže profesor ekonomskog fakulteta Boban Stojanović.\nStojanović kaže i da mehanizam vlasti vodi ka centralizaciji, što je veoma loše. Ni aktuelno smanjenje plata i penzija, kako kaže Stojanović, neće dati dobre efekte.\nStojanović ipak smatra da Niš ima velike potencijale ali da je neophodna promena sistema odlučivanja. Kako kaže uz nove ideje i aktivnosti ovaj region bi itekako mogao da napreduje.\nPočetkom septembra biće organizovani dani makedonske kulture (VIDEO)


Uz malo sreće i selektorove pameti, Srbija je mogla daleko dogurati (FOTO) – Sport na dlanu\nUz malo sreće i selektorove pameti, Srbija je mogla daleko dogurati (FOTO)\n29/06/2018 redakcija Fudbal, Reprezentacije 0\nKada je obavljen žreb za Svetsko prvenstvo u Rusiji prva moja misao, a verujem i mnogih od vas je bila gle čuda uopšte nam nije zapala loša grupa. Makar je tako izgledalo na prvi pogled i baš tog trenutka sam pomislio evo nam šanse da konačno prođemo dalje i ponovimo uspeh iz 1998. godine kada smo poslednji put prošli grupnu fazu na Svetskom prvenstvu. Nažalost realnost je na kraju ipak bila drugačija i ponovo su se fudbaleri vratili kući brže nego što su na veliko takmičenje i otišli.\nSada treba da se zapitamo zašto je sve to tako ispalo i ko je kriv za novi neuspeh. Da nešto nije kako treba, videlo se u poslednjim mečevima u kvalifikacijama, a sve je kulminiralo kada je smenjen čovek koji je uspešno predvodio naš tim u kvalifikacijama Slavoljub Muslin. Na njegovu poziciju doveden je neko kome tu nije bilo mesto, a njegovo ime sada je dobro poznato – Mladen Krstajić. Priznaćete da je to bila jedna jako čudna odluka koja je i dovela do ovog neuspeha u Rusiji. Postoji ona rečenica da u Srbiji ima sedam miliona selektora, a mi smo izgleda ovoga puta baš promašili u izboru čoveka koji će sa klupe predvoditi našu reprezentaciju.\nSve je u Rusiji počelo kao u bajci jer je u prvom kolu pobeđena Kostarika, a onda je usledila meč lopta protiv Švajcarske koja nažalost nije iskorišćena. Loše drugo poluvreme i preokret Švajcarske kao da je demoralisao naše igrače koji nisu uspeli da skupe snage i naprave senzaciju protiv Brazila. Međutim igrači nisu krivi za ove poraze već SELEKTOR. Krstajić je i u pripremnim utakmicama vršio eksperimente oko sastava, ali ako u tim utakmicama to i možete činiti NA SVETSKOM PRVENSTVU TO NIKAKO NIJE PAMETNO. Kako drugačije prokomentarisati njegove čudne izmene igrača tokom turnira. Na utakmici protiv Švajcarske nije izvšio sve tri izmene na koje ima pravo iz verovatno samo njemu znanih razloga. I na kraju još jedna pogrešna eksperimentalna odluka u poslednjoj utakmici protiv Brazila kada je na teren izveo jedan jako čudan tim kada je reč o odbrani. Iskusni i standardni reprezrentativci poput Tošića, Milivojevića i Ivanovića ostali su na klupi, dok su šansu dobili Milenković i Veljković, a tek izmene koje su napravljene pred kraj utakmice nekako su zaista izgledale više rekreativne, a ne profesionalne.\nPitanje je sada u kom ćemo sastavu nastupati u Ligi nacija, a teško mi je da zamislim da će nas u tom takmičenju predvoditi sa klupe Mladen Krstajić. Kada smo doživeli neuspehe u Nemačkoj 2006. i Južnoj Africi 2010. selektori su smenjeni, a možda je vreme da se istorija i sada ponovi, ali o tome neka razmišljaju oni koji to moraju, a mi svi trenutno razočarani navijači ćemo opet podići glavu i ponovo bodriti fudbalsku reprezentaciju nadajući se da će nas i fudbaleri jednom obradovati kao što to skoro uvek čine recimo vaterpolisti i košarkaši.\nOrlovi kratko leteli u Rusiji (FOTO)\nMOJIH PET CENTI: Zašto Sergej nije kriv i zbog čega na mlađima fudbal ostaje


EU uvodi jedinstvenu terminologiju za investicije u održivo poslovanje\nEvropska komisija razvila je jedinstvenu terminologiju koju će kompanije i investitori morati da koriste kada izveštavaju o investicijama u zelene projekte, a predloženo je i proširenje obaveze izveštavanja o održivosti poslovanja na sve velike kompanije i sve kompanije listirane na berzi.\nPaket mera predloženih ove nedelje bi trebalo da uvede pouzdane i uporedive podatke u izveštavanje o održivosti poslovanja, pomogne u preusmeravanju ulaganja u održivije tehnologije i poslove, suzbije praksu netačnog predstavljanja zelenih investicija, poznatu kao “greenwashing,” kao i da, tokom vremena, dovede izveštavanje o održivosti u istu ravan sa finansijskim izveštavanjem.\nMere bi trebalo da pomognu u sprovođenju Evropskog zelenog dogovora i daju ključan doprinos postizanju cilja EU da postane klimatski neutralna do 2050. godine.\nValdis Dombrovskis, izvršni potpredsednik Evropske komisije zadužen za ekonomiju u interesu građana, rekao je da prva klimatska taksonomija veliki korak napred, koji će pomoći kompanijama i investitorima da procene da li su njihove aktivnosti zaista zelene.\nPredlogom klimatske taksonomije je napravljen „zajednički jezik“ za projekte i privredne aktivnosti koje imaju značajan pozitivan uticaj na klimu i životnu sredinu i koji pojašnjava koje aktivnosti najviše doprinose ostvarivanju ekoloških ciljeva EU, navodi se u saopštenju komisije.\nPropis pokriva 40% listiranih kompanija u sektorima odgovornim za 80% emisija GHG u EU\nOvaj propis odnosiće se na 40% listiranih kompanija u sektorima koji su odgovorni za 80% direktih emisija gasova sa efektom staklene bašte (GHG) u EU, kao što su energetika, šumarstvo, industrija, saobraćaj i građevinarstvo. Međutim, novi sektori će biti dodavani na spisak kako se propis bude prilagođavao situaciji i tehnološkom razvoju, navodi se u saopštenju.\nObaveza ispunjavanja detaljnih standarda izveštavanja o održivosti proširuje se na 50.000 kompanija\nPrema predlogu uredbe o izveštavanju o odživosti poslovanja kompanija, skoro 50.000 kompanija moraće da ispunjava detaljne standarde EU u ovoj oblasti, u poređenju sa 11.000 kompanija na koje se ova obaveza trenutno odnosi. Komisija predlaže da se pored standarda za velike kompanije izrade posebni standardi za mala i srednja preduzeća (MSP), koje će nelistirana MSP moći da primenjuju dobrovoljno.\nUredbom će se i pojednostaviti procedura izveštavanja za kompanije, jer će se obezbediti jedinstveno rešenje kojim će se ispuniti zahtevi investitora i drugih zainteresovanih strana, navodi komisija.\nKonsultantske i osiguravajuće kuće moraće da uključe održivost u svoje savete klijentima\nKomisija je usvojila i šest predloga izmena propisa čiji je cilj da se obezbedi da firme iz finansijskog sektora, kao što su konsultantske i osiguravajuće kuće, uključe održivost u svoje procedure i savete koje pružaju klijentima. Time će se finansijski sistem podstaći da podržava firme koje rade na obezbeđivanju održivosti, kao i one čije je poslovanje već održivo.\nTagovi: Evropska komisija, Evropski zeleni dogovor, gasovi sa efektom staklene bašte, klimatska neutralnost, klimatske promene\nPočetna » Klimatske promene » EU uvodi jedinstvenu terminologiju za investicije u održivo poslovanje


Priprema hrane na vulkanskoj lavi - TU magazin\nPriprema hrane na vulkanskoj lavi\nU ovom restoranu se meso peče na rastopljenoj lavi na preko 1.300 stepeni Celzijusa, zbog čega se hrana priprema svega nekoliko minuta\nU gradu Al-Ula u Saudijskoj Arabiji, koji je inače i dom i arheološkog nalazišta Hegra pod zaštitom Uneska, može se uživati u sasvim posebnom gastronomskom iskustvu. Ovde se hrana priprema na jedan drugačiji i nesvakidašnji način, a u pripremi jela se koriste umesto kuvarskih kecelja zaštitna odela.\nRestoran Bompas & Parr pod vedrim nebom nudi gostima iskustvo koje se retko gde može naći, ovde se jede hrana pripremljena na rastopljenoj lavi. Ime ovog iskustva je “Forces of Nature”, gde obučeni tehničari u zaštitnim odelima izlivaju lavu od rastopljenih bazaltnih stena na prostor za pečenje.\nUglavno se pripremaju specijaliteti od govedine ili od jagnjetine, a pripremaju se i deserti, kao što je na primer čokoladna torta. Ovakav sličaj ne bi trebalo da čudi, jer trenutno u ovoj zemlji ima preko 200 uspavanih vulkana.\nPrethodni tekstLepša strana Sardinije\nSledeći tekstHipi letovanje sa stilom


U teškoj saobraćajnoj nesreći koja se noćas dogodila na pružnom prelazu Zmajevo-Kucura kod Vrbasa, kada je na putničko vozilo naleteo voz, stradali su B. C. (25) i V. O. (17) koji su u momentu udara bili u automobilu koji se kretao.\nFotografije sa lica mesta prikazuju silinu udesa koji je u trenutku odneo dva mlada života.\nKako "Blic" nezvanično saznaje, nesreća se dogodila na nekategorisanom putu sa samo jednom saobraćajnom trakom, a mašinovođa je pokušao da signalizira da nailazi voz.\nIako su ekipe Hitne pomoći, MUP - a i Železničke operativne komisije brzo odazvale pozivu, mladićima nije bilo spasa.\nVrbaška policija i javni tužilac obavili su uviđaj na licu mesta, a tela stradalih prevezena su u Institut za sudsku medicinu u Novom Sadu.\nPrema preliminarnim rezultatima, sumnja se da se udes dogodio usled nepažnje vozača automobila jer mu je, navodno, mašinovođa uputio zvučne i svetlosne signale o dolasku voza, ali da mladić nije zaustavio vozilo.\nU saopštenju preduzeća "Srbija Kargo", navedeno je da se udas dogodio noćas u 00.50 časova u blizini stanice Zmajevo, kada je tranzitni teretni voz koji je saobraćao iz Makedonije prema Mađarskoj udario u automobil "reno", a naglašeno je da je saobraćaj uspostavljen oko 4 sata ujutru.\nPOGINULI DRUGOVI BIĆE ZAJEDNO SAHRANJENI Porodica i meštani očajni zbog smrti mladića: "Sigurno nisu bili pijani, šta se desilo samo oni znaju"


BOGATI SE NE BOGATE VEĆ SAMO PRAVE VEĆI JAZ IZMEĐU SEBE I SIROMAŠNIH - U odnosu na broj investicija, Srbija ima prilično nizak standard... "Negde curi..." | Vestinet.rs\nPočetna AKTUELNO\tBOGATI SE NE BOGATE VEĆ SAMO PRAVE VEĆI JAZ IZMEĐU SEBE I SIROMAŠNIH – U odnosu na broj investicija, Srbija ima prilično nizak standard… „Negde curi…“\nBOGATI SE NE BOGATE VEĆ SAMO PRAVE VEĆI JAZ IZMEĐU SEBE I SIROMAŠNIH – U odnosu na broj investicija, Srbija ima prilično nizak standard… „Negde curi…“\nIzveštaj evropske statističke agencije Evrostat pokazuje da je Srbija vodi u regionu kada su investicije u pitanju.\nU 2017. godini imali smo 2,42 milijarde evra neto stranih direktnih investicija, što je za 110 miliona evra manje nego deset godina ranije – 2007. godine.\nOstatak Zapadnog Balkana privukao je 2017. godine oko 2,1 milijardi evra.\nBilten Evrostata pokazuje da su zemlje kandidati za EU daleko od standarda Evropske Unije. Bruto domaći proizvod po glavi stanovnika EU u 2017. godini iznosio je 30.000 evra, dok je u Srbiji ta suma bila 5.600 evra.\nPrema ovom kriterijumu, Srbija je na trećem mestu među kandidatima za EU, posle Turske sa 9.400 evra i Crne Gore sa 6.900. U Severnoj Makedoniji je BDP po glavi stanovnika 4.800 evra, u Bosni i Hercegovini 4.400 evra, a u Albaniji 4.000 evra.\nPrema ukupnom ostvarenom BDP-u, Srbija je na prvom mestu u regionu sa 39,2 milijarde evra, a u 2016. i 2017. godini ostvarila je rast BDP-a od po dva odsto.\nIzveštaj Evrostata pokazuje i da industrijska proizvodnja u Srbiji konstantno raste od 2014. godine, a da je u 2018. zabeležila rast od 3,4 odsto u odnosu na 2008.\nDobri rezultati postignuti su i u turizmu, gde je u 2017. godini ostvareno 1.336.000 dolazaka stranaca, odnosno njihovog boravka u hotelima i sličnom smeštaju.\nKada je reč o trgovini, Srbija je u 2018. ostvarila najveći uvoz i izvoz među zemljama regiona. Ipak, ukupan bilans je negativan, pošto je uvoz bio za 4,4 milijarde evra veći od izvoza.\nNajviše smo izvozili mašine i vozila (27,2 odsto), a zatim hranu, piće i duvan (15,8). Interesantno je da smo istovremeno i najviše uvozili mašine i vozila (28,8 odsto), a slede hemikalije (15,5) i mineralna goriva (12,8).\nRaste jaz između bogatih i siromašnih\nPodaci Evrostata pokazuju i da Srbija u regionu ima najveću nejednakost posmatrajući visinu dohotka. Naime, petina najbogatijih u EU ima 5,1 puta veći dohodak od najsiromašnijih, dok u Srbiji ta razlika iznosi 9,4 puta.\nI sve ostale zemlje u regionu imaju veću nejednakost od proseka EU, ali se u prethodnih pet godina ta razlika kod njih smanjivala, a u Srbiji je rasla.\nPrema stopi zaposlenosti u 2017. godini, Srbija je bila na drugom mestu u regionu sa 61,5 odsto.\nNešto manje od petine zaposlenih (17,2 odsto) angažovano je u sektoru poljoprivrede, šumarstva i ribarstva, u industriji je zaposleno 21,2 odsto, građevini 4,1 procenat, a najviše radnika je u sektoru usluga – 57,5 odsto.\nDostupne informacije pokazuju da Srbija u regionu izdvaja najviše za zdravstvo – u 2017. godini ukupni troškovi za zdravstvo iznosili su 8,8 odsto BDP-a, a na prvom mestu smo i po broju bolničkih kreveta – 559 na 100.000 stanovnika (podatak iz 2016. godine).\nNa prvom mestu u regionu i drugom među zemljama kandidatima smo i po procentu populacije od 25 do 64 godine starosti koji učestvuje u raznim formama edukacije i treninga, takozvanom “doživotnom učenju”.\nNaša zemlja je za sektor obrazovanja u 2017. izdvajala 3,7 odsto BDP.\nZlatibor Lončar: Srbija nema problem zbog odlaska lekara i sestara još uvek ih imamo više nego što se traži…


Renovirana Osnovna škola "Sveti Sava" u Nišu zahvaljujući donaciji Roma company - JuGmedia\nZahvaljujući donaciji Roma company u Osnovnoj školi „Sveti Sava“ u Nišu, kompletno su okrečene i osvežene dve učionice, a do kraja godine očekuje ih oslikavanje pametnih stepenica.\nRoma Company donirala je građevinski materijal iz svog prodajnog asortimana, neophodan za sređivanje ove škole i ovo je jedan u nizu projekata, koje je kompanija podržala u gradovima u kojima posluje, kao deo projekta „Ko kreči, kuću leči“.\n„Donorani materijal i sredstva škola je iskoristila za krečenje dveju učionica i osvežavanje stolarije i grejnih tela.\nZahvaljujemo se preduzeću Roma Company koje je kao društveno odgovorno prepoznalo potrebu škole i učinilo učenicima i nastavnicima, da u ovo sumorno vreme, radni prostor bude još čistiji i prijatniji.\nCeo kolektiv i rukovodstvo škole, još jednom se zahvaljuje i nadamo se i nekoj narednoj uspešnoj saradnji“, izjavila je Sanela Tarana, direktorka niške Osnove škole „Sveti Sava“.\nKako se dalje navodi u saopštenju, zahvaljujući donaciji Roma Company, kompletno su okrečene i osvežene dve učionice, a tonovi boja i svetlina prostora u mnogome su doprineli novom izgledu učionica i samim tim je omogućen prijatniji boravak za sve đake i zaposlene.\nMaterijal je iskorišćen da se u kompletu osveže i grejna tela i drvenarija u učionicama. Uprkos krizi i otežanim uslovima funkcionisanja, tokom kratkog raspusta škola je organizovala sređivanje učionica.\nUdruženim snagama, profesori i zaposleni u ovoj školi, nesebično su posvetili svoje slobodno vreme za lepši ambijent svojih učenika i kolega, kaže se dalje u saopštenju.\nZbog aktuelne situacije projekat oslikavanja pametnih stepenica biće realizovan do kraja godine.\nNa stepenicama kojima đaci svakodnevno prolaze, biće oslikani ispisi sa pravilnim i nepravilnim izrazima, ali i veoma korisnim primerima iz matematike, fizike i hemije.\n„Roma Company nastavlja dugogodišnju praksu društveno-odgovornog poslovanja, kroz blisku saradnju i ulaganje u lokalnu zajednicu, pružajući pomoć tamo gde je najpotrebnije. Sa velikim zadovoljstvom donirali smo neophodan materijal i time pomogli OŠ „Sveti Sava“ u sređivanju učionica i oslikavanju pametnih stepenica“, izjavio je Miljan Aleksić, rukovodilac distributivnog centra Niš, Roma Company.\nTradicionalnu akciju doniranja građevinskog materijala i postavljanja pametnih stepenica, Roma Company organizuje da bi se na kreativan način đacima olakšalo učenje i brže pamćenje gradiva, kao i adaptacija i osveženje prostorija u kojima borave.\nZbog renoviranja, ulaz u leskovački Muzej iz galerije\nVučić: Do jutros smo imali 47 mrtvih od korone, svaki sledeći dan će biti još teži\nNa poligonima i vežbalištima Vojske Srbije u Somboru, Valjevu i Leskovcu realizovana je provera osnovne individualne obučenosti vojnika na dobrovoljnom…\nPripadnici MUP-a zaplenili su u Pirotu oko 300 grama marihuane i uhapsili M.Ć. zbog postojanja osnova sumnje da je izvršio krivično delo neovlašćena…


Pokrenuta Nacionalna inicijativa za bezgotovinsko plaćanje, podrška za 25.000 malih biznisa u Srbiji - Takt Info\nPokrenuta Nacionalna inicijativa za bezgotovinsko plaćanje, podrška za 25.000 malih biznisa u Srbiji\nMinistarstvo finansija Srbije objavilo je danas da je pokrenuta Nacionalna inicijativa za bezgotovinsko plaćanje, projekat podrške malim trgovcima i institucijama da modernizuju svoje poslovanje i omoguće gradjanima bolji i sigurniji način plaćanja – karticom ili mobilnim telefonom – u radnjama, ugostiteljskim objektima i na šalterima širom Srbije.\nSporazum o saradnji, kojim je zvanično počela ta kampanja, potpisali su danas ministar finansija Srbije Siniša Mali i predstavnici Nemačke razvojne saradnje (GIZ), NALED-a i kompanija VISA i Masterkard.\nInicijativom je, izmedju ostalog, predvidjena podrška izradi i sprovodjenju novog Nacionalnog programa za suzbijanje sive ekonomije, edukacija i jačanje svesti gradjana i privrede o mogućnostima bezgotovinskog plaćanja i prednostima u odnosu na gotovinu, razmena iskustava sa zemljama regiona i sveta, a okosnica projekta je razvoj prihvatne infrastrukture u malim i srednjim preduzećima i na šalterima institucija, saopštilo je ministarstvo.\nКroz poseban program subvencija, planirano je uvodjenje do 25.000 POS terminala na prodajnim mestima na kojima do sad nije bilo moguće platiti karticom, uz snižene trgovačke naknade u trajanju od godinu dana.\nMali je naglasio da je osim e-fiskalizacije i e-faktura i bezgotovinsko plaćanje veoma važno za razvoj transparentne ekonomije i fer konkurencije.\n“Uz e-fiskalizaciju i uvodjenje sistema e-faktura, ovim Sporazumom dodatno promovišemo borbu protiv sive ekonomije i bezgotovinsko plaćanje. Njime je predvidjena nabavka 25.000 uredjaja koje će NALED i GIZ subvencionisati za male preduzetnike”, naveo je Mali i dodao da su Ministarstvo finansija i Vlada Srbije otvoreni za saradnju i slične inicijative, kao i za pomoć ukoliko bude potrebe da se broj uredjaja poveća.\nPodsetio je da Ministarstvo finansija trenutno sprovodi dve velike inicijative – uvodi se novi sistem fiskalizacije, kao i e-fakture.\n“Počeli smo da uvodimo novi sistem fiskalizacije 1. novembra, a ovom prilikom pozivam sve preduzetnike koji su obveznici novog Zakona o fiskalizaciji da nabave nove fiskalne uredjaje. U ovom trenutku je oko 40.000 preduzeća već prijavljeno za subvencije”, rekao je Mali.\nDodao je kako očekuje da će do kraja aprila sledeće godine, kada je i krajnji rok za uvodjenje fiskalizacije, svi obveznici biti u potpunosti spremni za tu veliku promenu.\nOsvrnuo se i na uvodjenje sistema e-faktura, za šta je rekao da je rezultat osluškivanja privrede i njenih potreba.\n“Elektronske fakture uvodimo u dve faze. Naime, do kraja godine, sva javna preduzeća i korisnici javnih sredstava treba da predju na taj sistem, a do kraja 2022. godine privatni sektor koji je u sistemu PDV-a. Dakle, reč je o još jednoj inicijativi koja treba da doprinese transparentnijem, atraktivnijem, konkurentnijem poslovnom okruženju u našoj zemlji”, zaključio je on.\nNacionalna inicijativa za bezgotovinsko plaćanje je višegodišnji projekat koji su pokrenuli GIZ, Masterkard i Visa, u saradnji sa NALED-om i Ministarstvom finansija, pod okriljem razvojnog programa nemačkog Saveznog ministarstva za ekonomsku saradnju i razvoj.\n“Razvojni program povezuje javni i privatni sektor u realizaciji projekata od značaja za celokupnu zajednicu, poput ove inicijative koja doprinosi borbi protiv sive ekonomije i većoj finansijskoj inkluziji u Srbiji. U njenom sprovodjenju GIZ će se voditi principom Da niko ne bude izostavljen kako bismo obezbedili pozitivan efekat razvoja bezgotovinskih plaćanja na osetljive društvene grupe”, rekla je direktorka GIZ Srbija Daniela Funke.\nPrema njenim rečima, inicijativa je otvorena i za sve zainteresovane organizacije i kompanije iz bankarskog, ICT i drugih sektora, koje žele da doprinesu izgradnji bezgotovinskog društva i ostvarenju ciljeva Agende 2030.\nNacionalna inicijativa inspirisana je sličnim programom u Poljskoj gde je za više od tri godine uvedeno 430.000 novih POS terminala odnosno gotovo 40 odsto od postojećih 1,1 milion.\nTerminale je dobilo 303.000 trgovaca tako da je broj onih koji prihvataju bezgotovinsko plaćanje sada povećan na više od 490.000.\n“Projektom želimo da podržimo razvoj svih vidova bezgotovinskih plaćanja u Srbiji bilo da je reč o karticama, instant plaćanjima skeniranjem QR koda, onlajn i mobilnom bankarstvu i plaćanjima nove generacije. Cilj nam je da malim trgovcima spustimo troškove, a gradjanima obezbedimo mogućnost izbora kako će kupovati ili plaćati usluge”, kazala je izvršna direktorka NALED-a Violeta Jovanović.\nKako je navela, sa dodatnih 25.000 POS lokacija plan je da se poveća raspoloživa infrastrukturu za gotovo četvrtinu.\n“Iako sada imamo gotovo 110.000 aktivnih POS terminala, treba imati u vidu da je to i dalje 2,2 puta manje na milion stanovnika u odnosu na prosek EU”, naglasila je Jovanović.\nSlogan Nacionalne inicijative je “Bolji način”, s obzirom na prednosti bezgotovinskih plaćanja naspram keša kada je reč o efikasnosti, pouzdanosti i sigurnosti, navedeno je u saopštenju.\n“Masterkard istraživanje pokazalo je da 80 odsto gradjana Srbije ima mogućnost beskontaktnog plaćanja karticama i mobilnim telefonima, a ovu opciju najviše koriste u supermarketima, na benzinskim pumpama i za kupovinu garderobe”, direktorka za tržišta Srbije, Crne Gore i BiH u kompaniji Mastercard Jelena Ristić.\nDodala je da čak 79 odsto ispitanika ističe da su takva plaćanja brža i jednostavnija od drugih načina.\n“Pandemija koronavirusa je stvorila još veću potrebu za bezgotovinskim plaćanjima i zato je bitno da podržimo male privrednike da se prilagode i steknu nove klijente”, rekla je Ristić.\nUkazano je da je jedna od ključnih prednosti bezgotovinskih plaćanja jeste i činjenica da je transakcija vidljiva i zabeležena, za razliku od transakcija u kešu gde promet ostaje neprimetan poreskim organima ako nije izdat račun.\n“Naše istraživanje pokazalo je da bi povećanje digitalnih plaćanja za samo pet odsto tokom pet godina moglo da smanji obim sive ekonomije i do 13 odsto. Zato je razvoj bezgotovinskog društva jedan od prioriteta koji delimo sa državom”, rekla je direktorka poslovnog razvoja u kompaniji VISA Ana Marković.\nIstakla je da je čak 84 odsto globalne sive ekonomije zastupljeno u sedam sektora, medju kojima su maloprodaja i ugostiteljstvo.\n“Verujemo da Nacionalnom inicijativom možemo da napravimo veliku promenu u ovim sektorima”, zaključila je Marković.


Američki biznismen novi vlasnik Arsenala – Nadlanu.com\nAmerički biznismen novi vlasnik Arsenala\nLONDON, 11. april 2011. (Beta-AFP) - Američki biznismen Sten Krenke saopštio je u ponedeljak da je postao većinski vlasnik engleskog fudbalskog prvoligaša Arsenala.\nKrenke je donedavno posedovao 30 odsto akcija Arsenala, a sada je svoj udeo u vlasništvu povećao na 62,9 odsto. Prema navodima britanskih medija vrednost Arsenala trenutno iznosi oko 825 miliona evra.\n"Srećan sam što sam dobio priliku da povećam svoj udeo. Arsenal je fantastičan klub, ima veliku istoriju i tradiciju i sjajnog trenera, Arsena Vengera. Na tome ću graditi dalje uspehe kluba", kazao je Krenke.\nAmerički biznismen je vlasnik i košarkaške ekipe Denver Nagets iz NBA lige, hokejaškog tima Kolorado Avalanš i tamošnjeg fudbalskog tima Kolorado Rapids. Krenke je i vlasnik tima američkog fudbala Sent Luis Rems.


Novinari, šta vas briga koga tužilaštvo saslušava?\nBeta 4. decembra 2015. 09:40\nMinistar za rad, zapošljavanje, boračka i socijalna pitanja Aleksandar Vulin danas je istakao da novinari i urednici, medju kojima je i urednica RTS-a Olivera Kovačević, treba da prestanu da se mešaju u rad nadležnih državnih organa i da ne treba da komentarišu koga tužilaštvo saslušava.\n„Šta vas briga koga tužilaštvo saslušava, političari nemaju prava glasa, a onaj ko sebe smatra novinarom sme da kaže šta hoće“, rekao je Vulin za televiziju „Pink“.\nVulin je reagovao na izjavu Olivere Kovačević datu listu „Kurir“, koja je kazala da bi bilo razumno da su na informativni razgovor pozvani urednici i novinari Pinka kao i urednik Informera, a ne samo urednici Kurira.\nJuče su u Upravi kriminalističke policije u Beogradu saslušani čelni ljudi lista „Kurir“, vlasnik Aleksandar Rodić, glavni i odgovorni urednik Milan Ladjević i odgovorni urednik Marija Kordić.\nVulin je ocenio da nije reč o sukobu novinara i politike, već da je to „sukob da li ćemo istrajati da institucije rade svoj posao“.\n„Stalno čekamo da institucije krenu nešto da rade, a kada poču nešto da rade, vi imate stalne napade i na političare i na institucije“, istakao je Vulin.\nOn je upitao i gde su bili novinari, koji danas pričaju o cenzuri i zašto nisu reagovali kada je na dve godine zatvora osudjen osnivač listova Kurir i Glasa javnosti Radisav Rodić.\n„Hoće li ovom zemljom da vladaju oni koji stvaraju afere, to mora da se završi u institucijama i to mora da važi za sve“, poručio je Vulin.\nI Srpska napredna stranka (SNS) optužila je juče urednicu RTS-a Oliveru Kovačević za „brutalno političko mešanje“ u posao Tužilaštva i da „zastupa interese političke stranke“ koja je hapsila i osudjivala vlasnika dnevnog lista Kurir.\n„Brutalno političko mešanje Olivere Kovačević, jednog od najmoćnijih urednika na RTS-u, u istražne radnje koje po nalogu Tužilaštva, a u skladu sa zakonima Srbije, preduzima policija, u najmanju ruku je skandalozno i pokazuje da je SNS bila apsolutno u pravu kada je izražavala sumnju u objektivnost i nepristrasnost pojedinih čelnika javnog servisa“, navodi se u saopštenju SNS.\nTa partija je upitala i kolika je mesečna zarada Olivere Kovačević i koliko se „novca uzima od poreskih obveznika Srbije da bi ona zastupala interese političke stranke koja je i hapsila i osudjivala vlasnika dnevnog lista Kurir“.\nAdria medija grupa saopštila je juče da su njeni urednici pozvani zbog navodnog izazivanja panike i nereda.\nJuče je u Prvo osnovno tužilaštvo u Beogradu stigla krivična prijava protiv bivšeg direktora lista „Kurir“ Aleksandra Kornica kojom se tereti za krivično delo lažno prijavljivanje.\nKrivičnu prijavu je osnovnom tužilaštvu prosledilo Više tužilaštvo u Beogradu koje je prethodno odbacilo Kornicevu krivičnu prijavu protiv Damira Dragića i glavnog i odgovornog urednika lista „Informer“ Dragana J.Vučićevića, jer je utvrdilo da oni nisu izvršili krivična dela prinude, povrede slobode govora i javnog istupanja i krivicnog dela zloupotrebe poverenja.\nKornic je u prijavi opisao navodni sastanak u zemunskoj kafani sa Vučićevićem, Dragićem, kao i premijerom Srbije Aleksandrom Vučićem i njegovim bratom Andrejom, a njegove navode u nedelju je objavio list „Kurir“.


ECB se baš muči sa rastom evrozone - PKS-RPK Novi Sad\nEvropska središnja banka (ECB) možda će biti prisiljena da pojača program monetarnih podsticaja ako vlade ne preduzmu mere ubrzavanja ekonomskog rasta, upozorio je član član Izvršnog odbora ECB Benoa Kure.\n„Ne bude li značajnijih pomaka na području strukturnih reformi i budžetske politike, ECB će preduzeti dodatne mere“, rekao je Kure u Ženevi. Na julskoj sednici Izvršnog odbora ECB odlučeno je da neće preduzimati dodatne mere uprkos Bregzitu. Naredna redovna sednica zakazana je za 8. septembar.\nDo prve polovine septembra biće objavljeno više podataka o ekonomskim posledicama Bregzita pa pojedini posmatrači očekuju da će predsednik ECB Mario Dragi najaviti nove mere. Kure je ipak upozorio da „što se više preduzima, to će više biti i nuspojava“.\nGodišnja stopa inflacije u evrozoni u negativnom je području od 2014. uprkos podsticajima ECB, poput kupovine državnih i korporativnih obveznica u vrednosti od 80 milijardi evra mesečno u sklopu programa „kvantitativnog ublažavanja“ i jeftinih kredita bankama radi jačanja likvidnosti finansijskog sistema.\nKritičari upozoravaju da se tim merama zapravo kažnjavaju štediše, a nepovoljno utiču i na penzione fondove, dok je privredni rast u evrozoni i dalje anemičan.


O nama Sektor za opšte pravne i materijalno-finansijske poslove\nSektor za opšte pravne i materijalno-finansijske poslove obavlja sledeće poslove: normativno-pravne i studijsko-analitičke poslove koji se odnose na pripremu akata za Skupštinu AP Vojvodine, Pokrajinsku vladu i akata iz nadležnosti Sekretarijata u oblastima sporta i omladine; obavljaju se poslovi izrade pojedinačnih akata (ugovora i drugih akata u vezi sa zahtevima korisnika budžetskih sredstava); opšte pravni i administrativni poslovi iz delokruga Sekretarijata; pruža informacije od javnog značaja iz nadležnosti Sekretarijata; putem sportskog inspektora obavlja nadzor nad sprovođenjem Zakona o sportu i drugih propisa iz oblasti sporta; ostvaruje saradnju sa republičkim organima, organima pokrajinske uprave i organima jedinica lokalne samouprave i drugi poslovi iz oblasti opšte uprave. Obavlja materijalno finansijske poslove; poslove programiranja i planiranja bilansa potreba za realizaciju postavljenih ciljeva u oblasti sporta i omladine; vrše poslovi u vezi sa pripremom i izvršenjem budžeta ili finansijskog plana, vođenja poslovnih knjiga i sastavljanje računovodstvenih izveštaja, kao i ostalim finansijsko materijalnim poslovima vezanim za ostvarivanje poslova i zadataka Sekretarijata, a u oblasti investicija naročito se vrše finansijski poslovi vezani za izgradnju, opremanje i održavanje sportskih objekata od interesa za Pokrajinu.\nPomoćnica sektora za opšte pravne i materijalno-finansijske poslove:\nGrupa za opšte pravne poslove\nŽeljko Kusuljavozač motornog vozila


Button oprezan pred Baku zbog snage motora Honde | GPF1Vesti\nButton oprezan pred Baku zbog snage motora Honde\nZahtevna staza po pitanju snage motora nikako neće odgovarati McLarenu\nJenson Button očekuje da će staza u Bakuu biti sličan izazov onom u Montrealu, što će verovatno biti još jedna teška trka za Hondu.\nNovi turbo je pomogao McLarenu da ostane jak u kvalifikacijama u Kanadi uprkos akcentu ove staze na snagu motora, i Fernando Alonso je uspeo da uđe u Q3 deo dok je Button bio 12-ti. Povećana potrošnja goriva je značila manje konkurentan bolid, i na kraju je Button odustao zbog sumnje u problem sa menjačem dok je timski kolega završio trku ali bez ijednog osvojenog boda.\nSledeća trka u Azerbejdžanu se vozi na ulicama Bakua i Button očekuje da će velike brzine i dugačak krug biti poprilično težak zadatak za njegov tim.\n“Nakon razočaravajućeg završetka nečega što je bio pozitivan vikend u Kanadi, do trenutka kada sam morao da se povučem, uživam u pogledu na sledeću trku kao i na novu stazu takođe. Iz onoga što sam video, staza Baku izgleda poprilično dobro, pogotovu centar grada koji je pun istorije, a mi ćemo zavijati tamo preko 300km/h usred zidina grada. Radujem se da vidim kako su transformisali prostor za smeštaj i grand prix trku. Čuo sam dobre stvari od Fernanda i rasporedu, sa nekim zaista uzbudljivim uskim delovima i širim delovima koje su obećavajuće za preticanje. Biće teško za bolid na dugom, brzom pravcu, velikim opterećenjima za ERS i visokom potrošnjom goriva, tako da moramo da se saberemo i radimo naporno kako bi naš paket podesili što je moguće pre za potrebe ove staze”.


Nikolić: Sa Vučićem nisam razgovarao o premijerskoj funkciji - 20.02.2017, Sputnik Srbija\nPredsednik Srbije Tomislav Nikolić izjavio je večeras za Sputnjik da sa premijerom Aleksandrom Vučićem danas nije razgovarao o funkcijama već o državnoj... 20.02.2017, Sputnik Srbija\n21:50 20.02.2017 (Osveženo: 22:49 20.02.2017)\nPredsednik Srbije Tomislav Nikolić izjavio je večeras za Sputnjik da sa premijerom Aleksandrom Vučićem danas nije razgovarao o funkcijama već o državnoj stabilnosti.\nNikolić odustao od kandidature za predsednika\n20 Februar 2017, 18:34\n„Nisam nikome, pa ni tabloidima, rekao da sam se sa Aleksandrom Vučićem dogovorio da budem premijer posle predsedničkih izbora. Nismo razgovarali o funkcijama nego o stabilnosti države u teškim vremenima“, rekao je Nikolić za Sputnjik.\nJedne dnevne novine su objavile večeras na naslovnoj strani da je postignut dogovor da Nikolić bude premijer ukoliko Aleksandar Vučić postane novi predsednik Srbije.\nMediji su ranije večeras javili da je Nikolić odustao od kandidature, a vladina Kancelarija za saradnju sa medijima je prethodno saopštila da su se Vučić i Nikolić sastali i razgovarali o političko-bezbednosnoj situaciji i o predstojećim izborima.\nU saopštenju se navodi da su predsednik i premijer u potpunosti saglasni da se Srbija nalazi pred ozbiljnim izazovima i iskušenjima na koje je neophodno pružiti zajednički i sveobuhvatni odgovor državnog rukovodstva. Jedinstvo svih državnih funkcionera u rešavanju regionalnih problema i izbegavanje krize najširih razmera prioritetni su zadaci i predsednika Nikolića i premijera Vučića, saopštila je vladina Kancelarija za saradnju sa medijima.\nDačić: Dogovor Vučića i Nikolića značajan za stabilnost\n20 Februar 2017, 19:06\nPredsednik i premijer usaglasili su mere i poteze u vezi sa bosanskohercegovačkom tužbom za genocid protiv Srbije, kao i odbranom vitalnih srpskih nacionalnih interesa povodom predloga za članstvo tzv. države Kosovo u Unesku i Savetu Evrope. Dogovoreno je dnevno koordiniranje o ovim ključnim pitanjima za državu Srbiju, stoji u saopštenju.\nIstovremeno, predsednik Nikolić i premijer Vučić razgovarali su i o predstojećim predsedničkim izborima u Srbiji.\nDvojica sagovornika okarakterisala su svoju dosadašnju saradnju kao važnu, značajnu i uspešnu za Srbiju, i dogovorili su se da blisko sarađuju i u budućnosti.


Niška televizija » Južna Morava u opadanju, opasnost od novog poplavnog talasa\nObjavljeno 23.04.2014. 12:48\nKRUŠEVAC, BEOGRAD – Vodostaj Južne Morave kod Đunisa je u opadanju i sada je niži za oko 30 centimetara, ali je Vlada Srbije upozorila na opasnosti od novog poplavnog talasa, koji se očekuje u Srbiji u naredna dva dana, i na opasnost od pojave klizišta u poplavljenim područjima kada se voda povuče.\nVodostaj Južne Morave kod Đunisa je u opadanju i sada je niži za oko 30 centimetara, rekao je Tanjugu Dušan Todorović iz kruševačkog Staba za vanredne situacije.\nMagistralni put Đunis – Deligrad je prohodan za saobraćaj, ali je još uvek zatvoren, kao i putni pravac Đunis – Mrzenica, napomenuo je Todorović.\n„Na licu mesta je devet pripadnika vatrogasno – spasilačkog bataljona sa četiri vozila i četvoro radnika Policijske uprave“ – precizirao je on i dodao da se voda povlači i iz dvorišta domaćinstava koja su bila ugrožena.\nNa sednici Vlade Srbije upozoreno je na opasnosti od novog poplavnog talasa, koji se očekuje u Srbiji u naredna dva dana, i na opasnost od pojave klizišta u poplavljenim područjima kada se voda povuče.\nNa sednici Vlade, na kojoj se raspravljalo o situaciji na poplavljenim područjima, ministri koji su obišli opštine na čijim teritorijama je pričinjena najveća šteta upozorili su na opasnost od novog poplavnog talasa koji se očekuje u naredna dva dana i predložili mere za što bržu sanaciju od nastalih šteta, saopštila je vladina Kancelarija za saradnju sa medijima.\nOcenjeno je da u poplavljenim područjima, posle povlačenja vode, preti opasnost od klizišta i da u što kraćem roku treba obnoviti uništenu infrastrukturu ili osposobiti alternativne puteve do odsečenih područja.\nLokalne vlasti će u narednih nekoliko dana izvestiti Vladu Srbije o procenama štete i hitnim potrebama domaćinstava koja su najviše stradala, kako bi se što pre uputila neophodna pomoć.\nNa sednici Vlade Srbije je ocenjeno da problem izlivanja reka treba da se rešava sistematski i strateški, uz potpunu kontrolu trošenja sredstava uloženih u tu namenu, kao i kontrolu sredstava za nadoknadu, navedeno je u saopštenju.\nMaja Gojković izabrana za predsednika Skupštine Srbije


Uslovi korišćenja - Istočne VESTI\nIstocnevesti nije odgovoran za zloupotrebe i prekršaje iz domena domaćeg i međunarodnog prava, koje posetioci počine koristeći se sadržajima objavljenim na portalu.\nNeovlašćeno korišćenje sadržaja iz bilo kog dela portala, smatra se kršenjem autorskih prava i podložno je tužbi.\nUređivačkom politikom kuće zaštićena je privatnost korisnika portala Istocnevesti, i njihovi lični podaci ostaće skriveni od javnosti izuzev u slučajevima krivičnog gonjenja korisnika.\nAdministratori zadržavaju pravo da, bez posebnog objašnjenja, uklanjaju sve sadržaje korisnika za koje ocene da krše pravne i etičke norme, sadrže govor mržnje, uvrede na ličnoj, nacionalnoj, rasnoj ili polnoj osnovi i psovke, direktne pretnje drugim korisnicima, autorima novinarskog teksta i/ili članovima redakcije, postavljanje sadržaja i linkova pornografskog, politički ekstremnog, uvredljivog sadržaja, oglašavanje i postavljanje linkova ka drugim sajtovima.\nAdministratori takođe zadržavaju pravo, da bez prethodne najave, banuju korisnike društvenih mreža na kojima Istocnevesti ima svoje profile (facebook, google+, twitter…) koji u svojim komentarima i postovima sadrže sve prethodno navedene stavove i sadržaje i da brišu linkove koje korisnici u komentarima postavljaju ka drugim sajtovima.\nSadržaj objavljen na “Istočne VESTI” portalu ne sme se reprodukovati, distribuirati ili na bilo koji način koristiti u komercijalne svrhe bez izričitog pristanka “Istočne VESTI” portala, ili na bilo koji način kojim se može prouzrokovati štetu “Istočne VESTI” portalu ili bilo kom trećem licu u skladu sa propisima.\nUkoliko smatrate da sadržaj objavljen na “Istočne VESTI” portalu povređuje Vaše lično, autorsko ili drugo pravo ili interes, možete zahtevati objavu odgovora ili ispravke. Slučaj će biti u najkraćem roku razmotren, a sporni sadržaji biće uklonjeni odmah po eventualnom ustanovljavanju istinitosti sadržaja žalbe.\nPojedine fotografije su preuzete sa sajtova Pixabay i Pexels i imaju isključivo ilustrativnu namenu i ne mogu se koristiti za dalju distribuciju u komercijalne svrhe.


Iznajmljuje se prostran, luksuzan, novoopremljen trosoban stan u novoizgrađenom stambeno-poslovnom objektu u centru Sarajeva sa garažom, površine 112 m2. Stan se sastoji od hodnika, prostranog…\nID: 1744-1 112 m2 3\nIznajmljuje se novoadaptiran luksuzan četverosoban stan ukupne površine 140 m2. Nalazi se u samom centru grada u nepostrednoj blizini pješačke zone i Starog grada. Potpuno…\nID: 1733-1 140 m2 4\n4.000 KM Čobanija, Sarajevo\nIznajmljuje se prostran, luksuzan, novoopremljen četverosoban stan u novogradnji sa garažom, površine 140 m2. Stan se sastoji od prostranog dnevnog boravka sa kuhinjom i trpezarijom,…\nID: 1729-1 140 m2 4 2\n1.300 KM Kromolj, Sarajevo\nIznajmljuje se prostran, moderan, novonamješten trosoban stan sa garažom u novoizgrađenom objektu na Kromolju, površine 77 m2. Sastoji se od prostranog dnevnog boravka sa kuhinjom…\nID: 1728-1 77 m2 3 1\n1.500 KM Čobanija, Sarajevo\nIznajmljuje se savremen dizajnerski dvosoban stan u novogradnji u centru grada ukupne povrsine 65 m2. Stan se se sastoji od: dnevnog boravka sa kuhinjom i…\nID: 1725-1 65 m2 2 1\n215.000 KM Centar, Sarajevo


WhatsApp novom opcijom uzvraća udarac, ili bar pokušava - BIGportal.ba\n28 Januara, 2021 28 Januara, 2021 0148\nNakon što je njihova popularna čet aplikacija doživjela pravi “egzodus” korisnika, koji su zbog novih pravila koja je WhatsApp uveo uglavnom počeli da koriste Signal i Telegram kao alternativu, u toj kompaniji su zaključili da su im potrebne promjene.\nPošto mobilna verzija WhatsAppa već duže vrijeme korisnicima nudi mogućnost videopoziva, uskoro bi trebalo da je dobije i ona namjenjena računarima. Beta testeri javljaju da je opcija videopoziva za PC izuzetno jednostavna za korišćenje, prenosi telegraf.rs\nPopularna aplikacija ovim potezom želi da, i dalje ogromnoj, bazi svojih korisnika ponudi uslugu sličnu megapopularnoj video konferensing platformi Zoom, koja je zahvlajujući pandemiji korona virusa i radu od kuće, tokom 2020. godine “porasla” više desetina puta u odnosu na 2019. i postala najpopularniji video čet servis na internetu.\nNova usluga će se, kao i do sada, zasnivati na telefonskim brojevima korisnika, što znači da će za videopozive koristiti bazu kontakata iz telefona korisnika “osnovne” WhatsApp aplikacije, podseća Tom’s Guide.\nU WhatsAppu pretpostavljaju da bi ova promjena mogla da bude jedna od mjera koje će ih spasiti, ili će barem pokušati, od čega još većeg broja korisnika.\nSa tim na umu, WhatsApp je pomjerio rok početka primjene novih pravila sa prvobitnog 8. februara na 15. maj, dajući time korisnicima više vremena da se sa njima bolje upoznaju.


Gimnazija 'Jovan Jovanović Zmaj' od septembra uvodi novi program nastave i učenja za sport\nIzvor: Radio Televizija Vojvodine, 26.Maj.2020, 17:43\nGimnazija "Jovan Jovanović Zmaj" od septembra uvodi novi program nastave i učenja za sport\nGimnazija "Jovan Jovanović Zmaj", jedna je od sedam škola u Srbiji u kojima se od naredne školske godine otvara novi program nastave i učenja za sport.\nSportsko odeljenje postoji godinama u gimnaziji, u okviru Prirodno-matematičkog smera, a specijalizovano odeljenje za učenike sa posebnim sposobnostima za sport, ove godine okupiće generaciju od 20 najboljih u toj oblasti. U novi smer biće uvedeni predmeti sport i zdravlje i sport i trening.\nUpis u sportsko odeljenje >> Pročitaj celu vest na sajtu Radio Televizija Vojvodine << biće regulisan preko Nacionalnih sportskih saveza, koji treba da izdaju potvrde kandidatima o njihovim sportskim rezultatima.\nPrijave za upis organizovaće se 8. i 9. juna, od 8 do 16 časova u gimnaziji, a učenici će od dokumentacije podnositi neophodne potvrde iz sportskih saveza, kao i popunjenu prijavu koju dobijaju na licu mesta.


Prva liga Srbija: Timok sutra protiv Javora, ostali u subotu - Glas Zaječara\nHome Sport Prva liga Srbija: Timok sutra protiv Javora, ostali u subotu\nPrva liga Srbije desetim kolom polako ulazi u završnicu jesenje polusezone. Favoriti su se pozicionirali, moguće je da im se još neko priključi, takođe, naziru se ekipe koje će voditi borbu za opstanak. Stručnjaci su drugačijeg mišljenja, i smatraju da je liga izjednačena i moguća su još brojna iznenađenja. Pogledom na tabelu daje im za pravo, recimo trećeplasiranu Mačvu i Loznicu (11) razdvaja sedam bodova…\nOd utakmice između Loznice i Mladosti GAT dosta se očekuje. Novosađani su u startu stavili do znanja da ciljaju najviše pozicije, i ambicije su potvrdili sjajnim rezultatima. Šest pobeda, jedan poraz i najčvršća odbrana lige, njihovi su atributi, koji će protiv sebe imati nadahnutog ali oslabljenog domaćina. Trener Mićić reče da je gost favorit. Zbog velikog broja povređenih igrača, tim će da „sastavi“ lekar, ali to ne znači da su se unapred predali.\nU Sremskoj Mitrovici sastaju se dve ekipe u naletu, sa dobrim rezultatima u poslednje vreme. Reče trener Dragan Aničić da su i jedni i drugi od početka imali postojeći igrački kadar da bi to bio derbi kola dva tima iz vrha tabele. Poznato mu je da su u redove Mitrovčana stigli Škorić, Rakić, Bursać… i tako još više pojačali konkurenciju. Na njihovu, kaže on, agresiju odgovorićemo našom agresivnošću.\nMali beogradski derbi odigraće se na Banjici između Rada i IMT-a. „Građevinari“ sa novim trenerom Zoranom Rendulićemi vezali su tri pobede, osmi su sa tendencijom daljeg napredovanja. „Traktoristi“ su još bolji i više ne kriju da gaje visoke ambicije. Dolaskom mladog stručnjaka Bojana Krulja krenuli su uzlaznom linijom i vezali dve pobede. Odlaze na noge ambicioznom protivniku, koga respektuju, igraju agresivno i jedni i drugi, i nema sumnje da ćemo prisustvovsti otvorenoj i dinamičnoj utakmici, sa neizvesnim ishodom.\nU večernjem terminu odigraće se duel između Mačve i RFK Grafičara. Šapčane je uzdrmao poraz od Radničkog i prekid pozitivne serije. Mladi „grafosi“ su tek pobedom nad OFK Žarkovom nagovestili da izlaze, pre svega krize rezultata. Na njihovim utakmicama pada dosta golova, igraju otvoreno, na gol više, tako da domaćina očekuje zahtevni meč, gde moraju zaigrati znatno bolje nego protiv Mitrovčana.\nPrethodni tekstEvropski vikend posmatranja ptica i u Zaječaru\nPrva liga Srbija: Timok sutra protiv Javora, ostali u subotu 30/09/2021\nEvropski vikend posmatranja ptica i u Zaječaru 30/09/2021


Čižov: Evropu nakon bregzita očekuje vojna samostalnost - 17.08.2017, Sputnik Srbija\nStalni predstavnik Rusije pri EU Vladimir Čižov smatra da će Evropska unija nakon bregzita biti samostalnija prilikom donošenja odluka u vojno-političkoj sferi. 17.08.2017, Sputnik Srbija\n11:23 17.08.2017 (Osveženo: 13:47 11.10.2021)\nStalni predstavnik Rusije pri EU Vladimir Čižov smatra da će Evropska unija nakon bregzita biti samostalnija prilikom donošenja odluka u vojno-političkoj sferi.\n„Mnogi evropski lideri došli su do zaključka da je sudbinu Evrope neophodno uzeti u sopstvene ruke, pritom ne samo kada je reč o ekonomiji. Postoje inicijative kada je reč o jačanju spoljnopolitičkog potencijala, kao i odbrambenog“, rekao je.\nPrema njegovim rečima, do sada je te inicijative kočila Velika Britanija s obzirom da London nije želeo da urušava natocentričnost evropske politike.\n„Izlaskom Velike Britanije iz EU će ruke evropskih lidera biti odrešene“, dodao je.\nČižov takođe tvrdi da to ujedno neće značiti izlazak evropskih zemalja iz NATO-a, iako će se takva politika u određenoj meri odraziti na jačanju samostalnosti Evrope.\nPodsetimo, brojni zvaničnici EU u više navrata govorili su da je Evropi neophodna sopstvena odbrana, a nedavno je Evropska komisija objavila dokument kojim se nudi scenario za bližu odbrambenu saradnju unutar bloka.


BAAP EVROGOL POBJEDNIK TALENT LIGE - pravdabl.com\nBAAP EVROGOL POBJEDNIK TALENT LIGE\nOvogodišnja Talent liga za sezonu 2015/16. godinu završena je trijumfom Škole fudbala BAAP Evrogol iz Pelagićeva, koja je pobijedila u sve tri kategorije: 2005., 2006. i 2007. godište. U ligi je učestvovalo sedam škola fudbala i klubova sa područja šest opština iz Bosne i Hercegovine.\nU kategoriji 2005. godišta, šampion je BAAP Evrogol iz Pelagićeva, druga je Sloga iz Jakeša, dok je treće mjesto pripalo Tangu iz Modriče. BAAP Evrogol je pobjednik i u kategoriji 2006. godišta, drugo mjesto pripalo je Trijumfu iz Gradačca, dok je na trećem mjestu ekipa Sloge iz Jakeša. Najviše bodova i u kategoriji 2007. godišta osvojila je Škola fudbala BAAP Evrogol iz Pelagićeva, drugoplasirani je Trijumf, dok je Sloga bila treća. Pehar za fer-plej pripao je Školi fudbala Brčko iz Brčkog.\n– Ligu smo formirali prošle godine u oktobru mjesecu, sa ciljem da i naše najmlađe selekcije imaju ligu, jer nadležni fudbalski savezi nisu zainteresovani za vođenje takmičenja za mlađe ispod 13 godina. Smatram da je liga u potpunosti ispunila sva naša očekivanja, jer je pokazala da ima izuzetno dosta talentovane djece, koja su svoje umijeće pokazali kroz utakmice lige. Moram istaći da je selekcija lige sa 2006. i 2007. godištem nastupila u maju mjesecu na turniru u Beču, a sa ovakvom praksom nastavićemo i u narednoj godini,kaže Nikola Šarkanović, vlasnik ŠF „BAAP Evrogol“ iz Pelagićeva, koja je bila i organizator Talent lige.\n– Zadovoljni smo organizacijom Talent lige, kao i našim plasmanom na kraju. Pružili smo šansu djeci da kroz utakmice stasavaju, da se fudbalski razvijaju i već je izvjesno da će Sloga i naredne sezone biti učesnik Talent lige, ističe Asmir Zilić, trener Sloge iz Jakeša.\nSvim učesnicima pripale su medalje, a najboljim ekipama i pojedincima prigodne nagrade. Sve ekipe, učesnici ovogodišnje Talent lige, dobili fudbalske lopte na poklon od organizatora.\nNova sezona počinje u septembru mjesecu, a očekuje se da će liga biti brojnija.\nSIMIĆ, NIKIĆ I FILIPOVIĆ NAJBOLJI FUDBALERI\nTrojica fudbalera, kapitena ŠF BAAP Evrogol, Danilo Simić, Đorđe Nikić i Luka Filipović proglašeni su najboljim fudbalerima u svojim kategorijama.\n– Bilo je veliko zadovoljstvo predvoditi ekipu do prvog mjesta Talent lige. Ovo priznanje mi daje dodatni motiv da treniram još bolje i kvalitetnije, kaže Danilo Simić, najbolji igrač za 2005. godište.\n– Drago mi je da smo osvojili Talent ligu, a velika mi je čast što sam izabran za najboljeg fudbalera za 2006. godište, u izuzetno jakoj konkurenciji kvalitetnih mladih fudbalera, ističe Đorđe Nikić, prvi fudbaler za 2006. godište.\n– Postigli smo veliki uspjeh, jer smo ligu završili bez poraza, a nagrada za najboljeg igrača je podjednako moja, kao i mojih drugara, bez čije pomoći ne bih dobio ovu nagradu, naglašava Luka Filipović, najbolji fudbaler za 2007. godište.\nTags: TALENT LIGA\nNext post KRUPA OSVOJILA "PIROTU"\nPrevious post SRPSKI BUFON IZ DERVENTE!


Predsjednik Čubrilović boravio u radnoj posjeti opštini Šekovići | NSRS\nPredsjednik Čubrilović boravio u radnoj posjeti opštini Šekovići\nPredsjednik Narodne skupštine Republike Srpske Nedeljko Čubrilović rekao je danas u Šekovićima da je rješavanje regionalnog puta prema Кaštijelju prioritet za razvoj ove lokalne zajednice, te da očekuje da ove godine počne njegova izgradnja.\n"Mislim da će njegova izgradnja početi u toku ove godine, a završetak će zavisiti od građevinske sezone i od toga koliko posla treba da se uradi", pojasnio je Čubrilović poslije sastanka sa načelnikom opštine Miladinom Lazićem i predsjednikom Skupštine Dejanom Vasilićem.\nКako je lokalno rukovodsto prenijelo predsjedniku Narodne skupštine, na taj put je oslonjeno više od 60 odsto stanovištva koje živi na selima, te je najbliži pravac prema aerodromu i susjednim opštinama iz Federacije.\nČubrilović je rekao da su problemi ove lokalne zajednice slični onima koje imaju i druge u Republici Srpskoj.\nOn je naveo da je rješavanje pitanja infrastrukture vezano i za republičku vlast i za institucije koje će sigurno biti na usluzi ovoj lokalnoj zajednici.\nКao dobru okolnost, Čubrilović je naveo to da ova opština nije prezadužena, da ima mogućnost da kroz reprograme i nova kreditna zaduženja riješi mnoga pitanja kao što su voda, koja plavi određen prostor na ulazu u Šekoviće, kao i regionalni puta prema Кaštijelju, koji je već ušao u reporogram.\nOn je zahvalio načelniku, koji je, kako je naveo, pokazao inventivnost i želju za saradnju sa institucijama koje treba da donesu presudne odluke i kapital na ovaj prostor.\nČubrilović je naveo da kapital na ovaj prostor nije moguće donijeti samo se oslanjajući na budžet jer to nije dovoljno, ali kada se oslanja na ukupno privredu i u regiji i u opštini onda se može očekivati uspjeh.\n"Važno je da sam bio sa ljudima koji imaju ideje i prijedloge za rješavanje pojedinih problema kada je riječ o infrastrukturi, projektima i o zapošljavanju, ali i o povratku stanovništva koje je nekada živjelo na ovom prostoru", rekao je Čubrilović novinarima.\nLazić je podsjetio da opština Šekovići spada u izrazito nerazvijene opštine i da su danas razgovarali o projektima koji bi mogli da pomognu u njenom razvoju, a od suštinske su važnosti za ovaj kraj.\nOn je naveo da je bilo riječi o problemu sa "Elektro Bijeljinom", ali nije precizirao o čemu se radi, kao i o višedecenijskom projektu, putnom pravcu prema Кaštijelju koji je od važnosti za opštinu, a još nije riješen.\nRiječ je o putu dužine 13 kilometara, a investicija bi, kako je rekao Lazić, trebalo da bude oko 15 miliona КM. "Dobili smo uvjerenja da će se Čuvbrilović založiti za rješavanje tih projekata", rekao je Lazić.\nOn je dodao da su razgovarali i o reprogramu postojećih kredita da bi se opština u narednom periodu mogla zadužiti zbog realizacije određenih investicija, jer su dosadašnja bila "isključivo potrošačka".\n"Dobili smo dobre savjete od Čubrilovića i krenućemo u realizaciju tih projekata", dodao je Lazić i istakao da je ovaj kraj veliki potencijal, ali je zapušten jer nema riješenu putnu infrastrukturu.\nČubrilović i Lazić su položili vijence na spomen-obilježje palim borcima u Šekovićima i posjetili spomen-sobu gdje se predsjednik Narodne skupštine upisao u knjugu utisaka. (Srna)